ועדת הכלכלה, כנסת 20, פרוטוקול מספר 733, 2018-04-30 11:30

איתן כבל: שלום לכולם.

איתן כבל: ברשותכם, אני מבקש להתחיל את הדיון השני בוועדת הכלכלה, היום הראשון לכנס הקיץ.

איתן כבל: כפי שגם התחייבתי, זה גם כן נושא שהתחייבתי שאביא אותו מייד עם שובנו לכנס הקיץ.

איתן כבל: אנחנו הולכים לדון כאן בשני עניינים שהם הסדרים משלימים.

איתן כבל: יש לנו כאן את תקנות מחלות בעלי חיים (סימון גמלים) (תיקון), התשע"ח–2018, ויש את ההשלמה של זה, הצעת חוק להסדרת רישום וסימון של בעלי חיים ואחריות בעליו או המחזיק בו, התשע"ח–2018, של חבר הכנסת בצלאל סמוטריץ ורשימה ארוכה של חברות וחברי כנסת.

איתן כבל: אני רואה כאן גם את חברת הכנסת שולי מועלם-רפאלי שגם כן חתומה ואני סוגר את הרשימה, גם איתן ברושי כמדומני חתום על הצעת החוק.

איתן ברושי: כן.

איתן כבל: ברשותכם, אני רוצה להזכיר את הדיונים הקודמים.

איתן כבל: הצעת החוק של חבר הכנסת סמוטריץ, שמשרד החקלאות – ובכלל, לא רק משרד החקלאות אלא הרצון שלנו והשאיפה שלנו שהליבה של הדברים, ההתמודדות עם הנושא, תיעשה בתקנות ולא בחקיקה ראשית.

איתן כבל: משרד החקלאות אכן הניח את התקנות ויש קטע שגם כן יובא בחקיקה ראשית, זאת השלמה שאי אפשר להביא אותה בתקנות אבל בעצם זאת אמורה להיות ההשלמה של החוק.

טלב אבו עראר: אז מה הוחלט?

טלב אבו עראר: חקיקה או תקנות?

איתן כבל: לא, המסה היא תקנות.

איתן כבל: מעבר לזאת, מה שנוגע לחזקה הפלילית, אתה לא יכול להביא אותה בתקנות אלא אתה יכול להביא אותה בחקיקה, לכן כאן ההפרדה היא טכנית מבחינת ההליכים.

טלב אבו עראר: זה מה שנשאר מהחוק של סמוטריץ.

איתן כבל: נכון, זה מה שנשאר מהחוק.

טלב אבו עראר: אני אגיד לך למה.

איתן כבל: עוד לא סיימתי.

טלב אבו עראר: כי לזה התכוון המשורר – ענישה.

איתן כבל: בגלל זה אתה פה, אני אאפשר לך.

איתן כבל: בגדול, אני חושב שאפשר להגיע – אני אומר שוב, מבלי עכשיו להיכנס לתוך כל התהליכים – אפשר יהיה להגיע להבנות ולהסכמות על הרוב המכריע, אם לא כל התקנות.

איתן כבל: יש מחלוקת אחת שהיא מחלוקת גדולה, לגבי השבב, האם השבב יהיה באוזן או במקום אחר.

איתן כבל: אנחנו נגיע לחלק הזה ונקיים בו את הדיון.

איתן כבל: אני אאפשר לחברי הכנסת משפט קצר כדי שנוכל להתחיל את ההקראה.

איתן כבל: אני רוצה להזכיר שאת כל הדברים אמרנו בדיון הקודם, אין מה לחדש.

איתן כבל: כל העניין הוא האם חברי הכנסת יסכימו עם התקנות – כן או לא, או נעשה שינויים ותיקונים כאלה.

איתן כבל: הדברים כבר נאמרו, אנחנו יודעים למה אנחנו מתנגדים ומי המתנגד, למה מסכימים ומי המסכימים, ואם יש דברים שאפשר יהיה לגשר עליהם אני אשמח לעשות זאת ברצון רב.

איתן כבל: חברי הכנסת, מישהו מכם ירצה להתייחס?

איתן כבל: קודם כול המציע, סמוטריץ, בבקשה, חבר הכנסת אלחרומי ואחרים.

איתן כבל: בבקשה.

בצלאל סמוטריץ': ממש כמשפט פתיחה, רק להודות לאדוני.

בצלאל סמוטריץ': אני חושב שהעובדה שאתה נכנסת לזה בכל הכוח ובקצב המהיר, גם גרמה למשרד החקלאות וליתר הגורמים המעורבים להתכנס לתוך לוחות זמנים ולהניח סוף סוף על שולחן הוועדה את התקנות, ומוטב מאוחר מלעולם לא.

בצלאל סמוטריץ': אני לא חוזר על הדיון הקודם, זה הצלת חיים של ממש.

בצלאל סמוטריץ': לא הצלחנו למנוע מה שלא הצלחנו, חובתנו למנוע בהמשך.

בצלאל סמוטריץ': רק משפט אחד על מה שאמרת.

בצלאל סמוטריץ': אני חושב שהשבב התת-עורי הוא חיוני, עליו זה נופל וקם.

בצלאל סמוטריץ': באוזן – בשנייה חותכים ונעלם, לא עשינו כלום.

איתן כבל: תודה.

איתן כבל: חבר הכנסת סעיד אלחרומי, בבקשה.

סעיד אלחרומי: תודה, כבוד היושב-ראש, אני חושב שמאז הדיון הקודם שהיה בהצעת החוק של חברי סמוטריץ אנחנו עברנו כברת דרך.

סעיד אלחרומי: לפני חודש וחצי הובאו תקנות, גרסה ראשונה של התקנות, שבהן השבב האלקטרוני נמצא באוזן, ולהפתעתי הנושא שונה ואנחנו מקבלים עכשיו גרסה חדשה של התקנות שבהן חזרנו לנקודת המוצא שלנו.

סעיד אלחרומי: תראו, חברים, לא שופכים את התינוק עם המים.

סעיד אלחרומי: בעניין תאונות הדרכים כולנו – אני הצהרתי על זה כאיש הנגב – כואב לי מאוד ובעצב רב על כל תאונת דרכים שקורית בנגב ועל כל אובדן של חיי אדם, אבל למול זה בואו נראה את התמונה הכללית, תמונה כללית של 3,500–4,000 גמלים, של מגדלי העדרים האלה, שבשבב תת-עורי אנחנו נפגע בהם פגיעה אנושה, נפגע בענף הזה.

בצלאל סמוטריץ': סעיד, אתה יכול להסביר למה?

בצלאל סמוטריץ': באמת, אני שואל.

בצלאל סמוטריץ': אני אף פעם לא שמעתי הסבר למה שבב תת-עורי הוא בעיה.

סעיד אלחרומי: כי זה יפגע בבריאות של הגמל עצמו, זה יפגע בחלב של הגמל וזה יוריד את הערך של הגמל עצמו ולכן אנשים ייפגעו מיידית.

בצלאל סמוטריץ': יש לך חוות דעת מקצועית?

בצלאל סמוטריץ': בוא נעשה דיון אמיתי.

סעיד אלחרומי: איתן, אנחנו רוצים לפתוח את הדיון.

סעיד אלחרומי: יש לי הרבה מה להגיד בנושא אבל אני אומר בראשי פרקים.

איתן כבל: בצלאל, אנחנו נגיע לסעיף הספציפי הזה.

איתן כבל: חברים יקרים, הרי נקבל פה החלטה, אין מילים בעלמא.

איתן כבל: אחד אומר – זה לא בריא, זה כן בריא.

שולי מועלם-רפאלי: זה שהשבב פוגע בחלב בלי להביא נתונים?

איתן כבל: לכן אני לא רוצה לפתוח את הדיון.

איתן כבל: יש כאן אנשי מקצוע, מי שירצה להביא חוות דעת.

סעיד אלחרומי: משפט אחרון.

סעיד אלחרומי: אני חושב שלהתקין את התקנות, חברים, בלי להכיר בגמל כחיית מרעה, בלי להקצות להם שטחי מרעה, אנחנו מפספסים בגדול את הנושא הזה.

סעיד אלחרומי: אם אנחנו רוצים להרחיק את הגמלים מהכבישים, בואו נקצה להם שטחי מרעה רחוקים מהכבישים ויהיה שטח.

סעיד אלחרומי: היום מקצים שטחי מרעה לעדרים של הכבשים, הם לא משוטטים על הכבישים וכאן אנחנו מצילים חיי אדם.

סעיד אלחרומי: תודה, אדוני.

איתן כבל: בבקשה, שולי.

שולי מועלם-רפאלי: אני אגיד שני דברים.

שולי מועלם-רפאלי: אחד, ברור לחלוטין שהמטרה היא למנוע הרג בני אדם, ממש שפיכות דמים שיש לנו יכולת לשלוט בה.

שולי מועלם-רפאלי: ושנית, יש תחושה – אדוני אמר את זה במלים קצת יותר צבעוניות ממני בדיון הקודם – אם עכשיו מחפשים איך לקבור את הצעת החוק הזאת, גם לי יש כמה הצעות.

שולי מועלם-רפאלי: אז להתחיל לדבר במין מלים גדולות על הפגיעה בגמלים ומה יעשו השבבים – חברים, היינו בדיון הזה כבר בוועדת הפנים, כבר בוועדה הזאת.

שולי מועלם-רפאלי: בואו נתקדם.

שולי מועלם-רפאלי: ברור לחלוטין שכל האמירות האלה הן כוללניות ואין להן שום אסמכתה במציאות שהיא יכולה להיות ממוסמכת.

שולי מועלם-רפאלי: עוד לא פגשתי פרה שהחלב שלה נפגע מהשבב התת-עורי שהשתילו לה.

שולי מועלם-רפאלי: לא נראה לי שזה שונה בגמלים.

שולי מועלם-רפאלי: אם זה שונה, אשמח שתאירו את עיניי, אנשי המקצוע.

קריאות: - - -

ד"ר מישל בלאיש: בכל מקרה זה לא פוגע בחלב.

איתן כבל: חבריי המלומדים ממשרד החקלאות.

איתן כבל: ברשותכם, אתם אנשי המקצוע, חלק מאנשי המקצוע.

איתן כבל: אני לא פותח את הדיון עכשיו.

איתן כבל: איך אומרים, את הליבה – בואו נשאיר את אל-חרם א-שריף לסוף.

איתן כבל: בואו תנו לי את הסיפור המרכזי להתעסק בו, אני גם יודע מה אני מבקש לקראת הדיון הזה.

איתן כבל: ברשותכם, יותר קל לסיים את הכול ולהשאיר את העניין הזה לסופו של התהליך.

איתן כבל: ניסיון, ברוך השם, יש לי בהובלת דיונים ואני כבר מבין בדיוק את המכלול השלם.

איתן כבל: דיברתי עם כל הגורמים, כולל אנשי המקצוע.

איתן כבל: אני מוכרח לומר לכם שגם עשיתי בדיקה שלמה יחד עם אנשי המקצוע לגבי חלופה לעניין הזה, שזאת חלופה של די.

איתן כבל: אן.

איתן כבל: אי.

איתן כבל: זה לא שווה את המחיר הזה, אין מצב שבכלל יתאפשר להגיע למצב הזה.

איתן כבל: זה כל כך הרבה כסף שזה לא יקרה, ואם זה לא יקרה אז גם לכל מי שירצה להעלות את זה, אני מוריד את זה מסדר-היום ונגיע לעניין, נעסוק בו.

איתן כבל: בבקשה.

טלב אבו עראר: תודה, מכובדי היושב-ראש.

טלב אבו עראר: אנחנו בין החקיקה לבין התקנות.

טלב אבו עראר: מה שאיננו בחקיקה, ישנו בתקנות, בין סמוטריץ לאורי אריאל.

טלב אבו עראר: זה העניין, ולא החקיקה ולא התקנות יצילו חיים וימנעו תאונת דרכים.

טלב אבו עראר: הרי השבב האלקטרוני הזה לא ימנע תאונת דרכים.

טלב אבו עראר: למרות שכולנו, אנחנו מגויסים למנוע ולקבל החלטות בכל האמצעים הדרושים כדי למנוע תאונות דרכים, לא נתעלל, לא בבעלי חיים ולא באנשים.

טלב אבו עראר: כאן יש התעללות ממש בבדואים בנגב, למרות שישנם כ-3,500 גמלים בארץ בכלל, אבל רוב רובם בנגב, במגזר הבדואי.

טלב אבו עראר: ולכן כאן, הפתרון היחיד – היחיד – שאפשר להציע אותו, ההגיוני היחיד, הוא להקצות מרעה לגמלים.

טלב אבו עראר: הגיע הזמן שבמדינה הזאת יכירו שהגמל הוא בהמה, בעל חיים שזכותו שיהיה לו מרעה.

טלב אבו עראר: אבל מה?

טלב אבו עראר: שמנו שבב אלקטרוני היום.

טלב אבו עראר: מה, הגמל ידע שיש באוזן או בבטן שבב ולא יתקרב לכביש?

טלב אבו עראר: זה הפתרון?

טלב אבו עראר: באמת, שמישהו יגיד לי – בחקיקה או בתקנות, לא משנה הכותרת – אבל מה, האם זה ימנע מהגמלים להגיע או להתקרב לכבישים אם הבעלים לא ימנעו מהם?

טלב אבו עראר: ואיך ימנעו מהם?

טלב אבו עראר: איך?

טלב אבו עראר: יקשרו אותם?

טלב אבו עראר: איפה?

טלב אבו עראר: זו השאלה.

טלב אבו עראר: צריך לדון בזה לעומק.

טלב אבו עראר: לא רק כאילו.

טלב אבו עראר: סמוטריץ, ברור לכל הבדואים שהוא נגד הבדואים – באדמה, מנשל קרקעות, הורס בתים – סמוטריץ ואורי אריאל.

טלב אבו עראר: מי הורס בתים שם?

טלב אבו עראר: וגם הגיעו עד לגמלים ועוד מעט גם לכבשים, וככה ימשיכו עד שהם חושבים ככה, שאולי יעלימו אותנו מהנגב.

טלב אבו עראר: ולא תצליחו, תיכשלו בכל המהלכים האלה.

טלב אבו עראר: אנחנו נמשיך לגדל כבשים, לגדל גמלים איך שאנחנו רואים לנכון במסגרת ההיגיון והחוק.

טלב אבו עראר: אבל מה?

שולי מועלם-רפאלי: לירות בחתונות, לחתן בנות 12 עם שלושה בעלים.

טלב אבו עראר: את יכולה להירגע.

טלב אבו עראר: את יכולה להירגע.

איתן כבל: שולי, בואי נעסוק.

טלב אבו עראר: אל תערבבי, אין לך תשובה מקצועית.

שולי מועלם-רפאלי: פוליגמיה זה עבירה על החוק במדינת ישראל.

טלב אבו עראר: תעני לי מקצועית עכשיו.

טלב אבו עראר: אין לך תשובה מקצועית למה שאמרתי.

שולי מועלם-רפאלי: פוליגמיה זה עבירה על החוק במדינת ישראל.

טלב אבו עראר: הפוליגמיה, את המקור של הפוליגמיה.

איתן כבל: די, חברים.

איתן כבל: נגעת בנקודה רגישה.

איתן כבל: בבקשה.

טלב אבו עראר: היהודים הם המקור של הפוליגמיה, היהודים הם המקור.

טלב אבו עראר: חמור מאוד.

שולי מועלם-רפאלי: ברור.

שולי מועלם-רפאלי: ברור.

איתן כבל: די.

איתן כבל: די.

טלב אבו עראר: עושה מעצמך חכמה.

טלב אבו עראר: תעני, תביאי תשובה מקצועית.

איתן כבל: אני אוציא אותך פעם ראשונה.

שולי מועלם-רפאלי: פוליגמיה זה עבירה על החוק - - -

קריאות: - - -

שולי מועלם-רפאלי: תמשיכו לעבור על החוק.

טלב אבו עראר: אנחנו נמשיך, נמשיך לנהל חיים כמו שאנחנו רואים לנכון במסגרת החוק, אבל החוק לא אומר לשים שבב, שלא מונע תאונות דרכים ולא עושה כלום.

שולי מועלם-רפאלי: הוא מטיל אחריות על הבעלים של הגמל.

טלב אבו עראר: הבעלים, תענישי - - -

איתן כבל: שולי.

איתן כבל: שולי.

שולי מועלם-רפאלי: זה התהליך - - -

איתן כבל: שולי, אני קורא אותך פעם ראשונה לסדר.

שולי מועלם-רפאלי: סליחה, אדוני.

טלב אבו עראר: רק להתעלל באנשים.

טלב אבו עראר: תחשוב על רעיונות נכונים.

שולי מועלם-רפאלי: האמת, אני חמש שנים חברת כנסת, מעולם לא נקראתי לסדר בוועדת הכלכלה.

איתן כבל: תודה.

איתן כבל: בבקשה.

ג'מעה אזברגה: אדוני היושב-ראש, אני חושב שהדיון הזה בכלל לא שייך לעניין של הפוליגמיה פה, אני מתפלא, אבל אני רוצה לדבר עניינית.

קריאה: אבל אנחנו בכנסת.

ג'מעה אזברגה: אנחנו בכנסת, כן, אבל אתה יודע מה?

ג'מעה אזברגה: אני חושב שאנחנו מתעסקים יותר עם הסימפטום ולא עם מקור הבעיה.

ג'מעה אזברגה: מקור הבעיה – ואני מצטרף לחבריי הקודמים שדיברו – פשוט מאוד למצוא מקומות מרעה לחיה הזאת ולהכיר בה.

ג'מעה אזברגה: להכיר בה כחיה – לא חיית מחמד, הגמל הוא לא חיית מחמד, הוא חיה שאנשים מתפרנסים מזה, חיה שצריכה שטח ומרווח.

ג'מעה אזברגה: והשטח והמרווח הזה, מי שצמצם אותו, בטח ובטח לא בעלי הגמלים.

ג'מעה אזברגה: יש 4,000, 3,500 גמלים שאנשים חיים מזה, אין מה לעשות.

ג'מעה אזברגה: לגבי הנושא של השבב, אם אנחנו רוצים לפתוח את זה לדיון אנחנו צריכים לדבר על מקור הבעיה ולא על הסימפטום של הבעיה.

ג'מעה אזברגה: שטחי מרעה, אין מנוס, חייבים לעשות את זה.

ג'מעה אזברגה: אנחנו לא נגד לעשות, אבל נגיד כל שלושה חודשים ללכת להציב סימן זיהוי – אם זה גמל ואם זה חיה אחרת – זה לא הוגן.

ג'מעה אזברגה: אנחנו חושבים על שנה מינימום.

ג'מעה אזברגה: שנה, זאת אומרת פעם אחת בשנה לעשות את זה, אין בעיה.

איתן כבל: זה כבר נתעסק בתוך - - -

ג'מעה אזברגה: אבל אני חושב שזה חשוב, והכותרת של העניין – להקצות שטחים ולהכיר בזה.

איתן כבל: תודה.

איתן כבל: אני אתייחס לזה, ברשותכם.

איתן כבל: איתן ברושי, בבקשה.

בצלאל סמוטריץ': על זה אפשר להגיע להסכמה מאוד רחבה.

איתן כבל: תיכף נגיע לזה.

איתן ברושי: חברי הכנסת, אני מקווה שהנושא הזה יושלם בטרם האסון הבא.

איתן ברושי: אנחנו התרגלנו – ולא נחזור על דברים שאמרת הבוקר – התרגלנו שפה לא קורה שום דבר עד שאין איזה אירוע כזה כמו התאונות הקשות שגרמו הגמלים.

איתן ברושי: אני חושב שצריך לומר את האמת שלא הייתה הצדקה לעיכוב מאז שהוגש, והיו דיונים – גם הייתי שותף לדיונים כאלה ואחרים בחוק.

איתן ברושי: במידה רבה מי שנושא באחריות זה משרד החקלאות והשירותים הווטרינריים, שלא הצליחו להתגבר על השאלות שעכשיו מביאים אותן לכנסת.

איתן ברושי: אז לקח אולי שנתיים לחוק כזה פשוט בגלל שלא ידעו מה לעשות עם השאלות שעכשיו נשאלות פה, ועכשיו הכנסת תמזמז את החוק הזה עוד.

איתן ברושי: אני קורא לך, לא פחות מהנחישות שהייתה בבוקר לגבי העישון, לקבל פה החלטה תוך ימים.

איתן כבל: אתה פשוט איחרת.

איתן ברושי: לא, שמעתי, ואני רוצה להגיד עוד משפט.

איתן ברושי: אני, כמי שרק השבוע ישב עם בעלי עדרים בצפון, ויש פה קשר גם לפשיעה החקלאית ולפלישות כי יש מחלוקת על שטחי מרעה, אני לא חושב שצריך לוותר על ההערה ולהסדיר את שטחי המרעה לגמלים.

איתן ברושי: לא ברור לי למה זה לא הוסדר.

איתן ברושי: אני עסקתי לא מעט בנושאים האלה גם בעבר, כולל כניסה לשטחי אש.

איתן ברושי: רק צריך להגיד לחבריי שישראל זו מדינה קטנה, יש שמועות שהיא תהיה יותר קטנה, וצריך להכניס את הכול למדינה אחת, כולל כולל כולל הכול, ולכן יש מגבלה של שטח.

איתן ברושי: ואי אפשר לקבל אישור למרעה - - -

קריאות: - - -

איתן ברושי: לא זה הנושא, ואני בעד.

איתן כבל: אני לא רוצה לפתוח את זה.

איתן ברושי: לא פותח.

איתן ברושי: כולל שנות בצורת.

טלב אבו עראר: אבל בדרום יש שטח.

איתן כבל: איתן, עוד אין עגלה, אין סוסים, עכשיו נקיים דיון על המרעה?

איתן ברושי: לא.

איתן ברושי: אני אומר שאנחנו לא נאפשר, אנחנו לא נאפשר מרעה - - -

ג'מעה אזברגה: רק ליהודים.

איתן ברושי: תקשיבו עד הסוף.

איתן ברושי: לא נאפשר מרעה למי שלא יעמוד בכללים, כולל של הסימון, בדיוק כמו בבקר.

איתן ברושי: אי אפשר לקבל מרעה בלי חיסונים, בלי סימון ובלי הגדרה מי בעל הבית.

טלב אבו עראר: אין שום בעיה.

איתן ברושי: לכן, הסימון יהיה תנאי.

איתן ברושי: לא יהיה מרעה בלי סימון - -

טלב אבו עראר: אוקיי.

איתן ברושי: - - ולא יהיה סימון שאין איתו אחריות והגיע הזמן לגמור את הדבר הזה.

איתן כבל: תודה.

שולי מועלם-רפאלי: סימון, אבל משמעותי.

שולי מועלם-רפאלי: לא סימון שאפשר להעלים אותו תוך שנייה.

שולי מועלם-רפאלי: כולנו הרי היינו כבר בדיון הזה.

איתן כבל: אני רוצה לסכם ולהתחיל את העבודה שלנו.

איתן כבל: אני אומר את זה גם לחבריי, שתיים-שלוש נקודות אני רוצה להתייחס.

איתן כבל: שאף אחד לא יטעה.

איתן כבל: השבב לא אמור למנוע תאונות, קודם כול.

איתן כבל: אף אחד לא חשב.

איתן כבל: זה לא עלה, אלא מה?

איתן כבל: הנחת העבודה היא שאם יש למישהו אחריות על הגמל, והגמל הוא שלו – עוד אני לא מתייחס לשטחי מרעה, תכף אני גם אגע בזה – הכוונה היא שמי שזה רכושו, הוא יעשה את כל אשר לאל ידו כדי שבעל החיים לא ישוטט במקום שעלול לסכן חיים, פעם אחת.

איתן כבל: ופעם שנייה, אם חס וחלילה וכבר קרה אירוע קשה, אירועים קשים, אז יהיה למי לפנות.

איתן כבל: לא יכול להיות שפתאום אין אחריות לאף אחד, והגמל נולד לו, ככה מסתובב לו.

איתן כבל: אני רוצה להבהיר.

איתן כבל: הגמל, הוא לא בודק כשהוא יוצא לכביש לאיזו דת אתה שייך, קודם כול שיהיה ברור.

טלב אבו עראר: נכון.

איתן כבל: הוא לא קופץ לכביש על-פי דתות ואומר, הנה אני רואה מוסלמי מתקרב או אני רואה יהודי.

איתן כבל: ולכן, בעניין הזה ההחלטה כאן היא החלטה עבור בני אדם באשר הם בני אדם.

ג'מעה אזברגה: מסכים איתך.

איתן כבל: נקודה נוספת שאני רוצה לחדד ולהבהיר אותה.

איתן כבל: אני אפנה לשר החקלאות יחד עם בצלאל וחברים נוספים להסדיר את נושא המרעה של הגמל.

איתן כבל: זה לא צריך לבוא בסתירה לתהליך הזה.

איתן כבל: התהליך של לעשות את כל אשר נדרש כדי ש"ונשמרתם מאוד", ומצד שני העניין הזה של שטחי מרעה.

ג'מעה אזברגה: באותו מעמד תעשה.

איתן כבל: סליחה, חברים.

איתן כבל: אתה מכיר אותי.

איתן כבל: אני לא חתמתי על החוק כי אני מתנגד לו, אני חתום על החוק כי כמי שמנהל כאן דיונים שבועיים נגד הקטל בדרכים, והיית שותף בכיר לתהליך הזה, אינני יכול לעמוד מנגד מול אירועים כאלה.

איתן כבל: אולי אחד אני אצליח למנוע, אולי אחד.

איתן כבל: אולי אחד – לא אמרתי עשרה, לא אמרתי שניים, לא אמרתי שלושה.

איתן כבל: אם הצלחתי לגרום שאחד – יהודי, מוסלמי, נוצרי, מה שאתם רוצים – למנוע את מותו, אני כבר ברוך השם סימנתי לי מספיק מצוות לעולם הבא.

איתן כבל: בכל מקרה, ללא קשר להצעת החוק, אני אנסה לברר במשרד החקלאות.

איתן כבל: אני לא חושב שיש כאן את הגורמים שיכולים לענות, ויתקנו אותי אם אני טועה – אני מכיר את זה עוד מתקופת היותי אני במשרד החקלאות, ולא נהיה יותר קל בעניין הזה.

טלב אבו עראר: איתן, הסימון, עקרונית, זה לא נקודת המחלוקת כאן אלא אנחנו מתכוונים כולנו כאן סביב השולחן הזה למנוע תאונות דרכים ולא לסכן חיי אדם.

טלב אבו עראר: נכון?

איתן כבל: נכון.

טלב אבו עראר: השאלה שלי, בזמן שאנחנו מתכוונים לסמן את הגמל, ככה ההיגיון מתבקש, שאנחנו נחשוב על דבר שירחיק את הגמל הזה מהכביש.

טלב אבו עראר: האם אפשר להכניס את הגמל לתוך הארון?

טלב אבו עראר: לא.

טלב אבו עראר: זו הכוונה שלי.

טלב אבו עראר: במקביל צריך לעשות את זה.

איתן כבל: אני משלים את הדברים.

איתן כבל: פניתי גם למשרד התחבורה ופניתי לניסים פרץ, מנכ"ל נתיבי ישראל, וביקשתי ממנו כבר והוא הכין לי מפה שהיא מתואמת עם משטרת התנועה בעניין הזה, היכן הם מוקדי הסיכון המרכזיים באזור הדרום – ללא שום קשר לכל התהליך שמתקיים פה אלא כתהליך משלים לעניין הזה – אנחנו פה אומרים, צעד ועוד צעד ועוד צעד.

איתן כבל: שום דבר בפני עצמו לא נותן את כל המענה.

איתן כבל: יש פה רשימה ארוכה.

איתן כבל: אגף התנועה הארצי, מחלקת התנועה העבירו.

איתן כבל: רמ"ד הנדסה ותנועה במשטרת התנועה העבירו לניסים פרץ רשימה איפה נדרש מעקות וכו'.

בצלאל סמוטריץ': צעדים הרבה יותר בסיסיים.

בצלאל סמוטריץ': דיברנו על לרסס בצידי הדרך שלא תהיה עשבייה, לא גורם להם לבוא.

איתן כבל: בדיוק.

איתן כבל: הרבה דברים, והם כבר התחייבו לסייע בתהליך הזה ואנחנו נעשה פה תהליך שלם, כולל הצעת חוק שאני אניח יחד עם חבריי חברי הכנסת מכל סיעות הבית – אני אשתדל לגייס את כל הבית – להסדיר את נושא המרעה לגמלים, שזה - אני יודע שלפחות במגזר - הוא עניין כלכלי מן המדרגה הראשונה.

טלב אבו עראר: לא מבחינה כלכלית, זה הפתרון היחיד האמיתי.

איתן כבל: אני אומר שהם לא מגדלים את זה בשביל לעשות מרוצי גמלים.

איתן כבל: בבקשה.

שמוליק דוד: שמוליק דוד, שתיל.

שמוליק דוד: רציתי להזכיר לוועדה שבשנת 2008, כלומר לפני עשר שנים, דנה הוועדה המכובדת הזאת בראשות ישראל חסון בסוגיה של סימון גמלים, ובסוף הישיבה אמרה יועצת משפטית ממשרד החקלאות שנקראת אפרת אביאני שבקרוב הם יגישו חוק להסדרת המרעה.

שמוליק דוד: והם באמת הגישו, והתנהלו דיונים ב-2011, 12', 13' ו-14', ולא נחקק החוק.

שמוליק דוד: מאז, משרד החקלאות כלל את זה בתוכנית העבודה השנתית שלו בשנה מסוימת, הבטיח לעשות את זה.

שמוליק דוד: אורי אריאל, שר החקלאות עצמו, הגיש את זה כהצעת חוק פרטית כשהיה חבר כנסת באופוזיציה, הגיש את זה אחר כך פעם נוספת כשהיה חבר כנסת בקואליציה, שום דבר לא קרה.

שמוליק דוד: צריך להגיד.

שמוליק דוד: הדברים כאן, לא במקרה אוכלוסייה מסוימת, מצד אחד לא מקבלת שום דבר במובן של נכסים וזכויות, וכן מקבלת פיקוח מוגבר ומועצם, יותר מאשר בסימון לבקר, יותר מאשר בסימון של בעלי חיים אחרים.

איתן כבל: אוקיי.

איתן כבל: נתתי לך מעל ומעבר.

איתן כבל: חברות וחברים, בואו נגיד את זה ככה.

איתן כבל: אני לא מתכוון כאן לעסוק בדיונים שאינם מן העניין של החוק.

איתן כבל: אני מתעסק בחוק רק מנקודת מבט אחת – חיי אדם, זה הכול.

איתן כבל: ואין שום סיבה בעולם שלא נצליח למצוא, אנחנו יודעים בדיוק איפה הבעיה - האם השבב הוא באוזן – מעבר לכול, או במקום נוסף.

איתן כבל: אז אנא, אל תבלבלו אותי עם עניינים אידיאולוגיים גדולים, שבחלקם אני תומך בך שמוליק ובעמדות שאתה מציג, ובחלקם לא.

איתן כבל: אנחנו עוברים למשרד החקלאות להתחיל את ההקראה.

איתן כבל: בבקשה, גברתי, אנא הציגי, בלי עכשיו להתחיל להציג את המסגרת, את המסד עליו התקנות יושבות.

איתן כבל: דנו בזה מספיק.

איתן כבל: ואנא, חשוב לי יותר מכול, עסקי בנקודות שהן נקודות המחלוקת.

איתן כבל: בבקשה.

אסתר זנזורי- פריאל: שמי אסתר זנזורי פריאל, אני עורכת דין מהלשכה המשפטית במשרד החקלאות.

אסתר זנזורי- פריאל: אנחנו הבאנו היום את תקנות מחלות בעלי חיים (סימון גמלים), תיקון לתקנות משנת 62'.

אסתר זנזורי- פריאל: ההצעה שמונחת היום ומעודכנת על שולחן הוועדה היא הצעה שבה יש תווית מתכת על אוזנו של הגמל, ובנוסף, שבב תת-עורי שיוחדר לתוך גופו של הגמל.

אסתר זנזורי- פריאל: בנוסף, הסדרנו פה את כל ההיבטים הפליליים, את האחריות על הסימון, קבענו מיהו בעל הסמכות לבצע את הסימון, הקמנו מרכז רישום גמלים וביטלנו תקנות שהיו ישנות, בנוסח הקודם שלהן.

טלב אבו עראר: ביטלתם תקנות?

אסתר זנזורי- פריאל: כן.

אסתר זנזורי- פריאל: ביטלנו כמה תקנות שהנוסח שלהן - - -

איתן כבל: הכוונה, ברגע שהתקנות החדשות יאושרו, הן מבטלות תיקון.

מרב תורג'מן: הן תיקון להסדר הקיים, לתקנות הגמלים הקיימות, והן משנות את ההסדר שהיה תקף משנת 62'.

איתן כבל: אוקיי.

בצלאל סמוטריץ': מה כתוב בתקנות לגבי אכיפת חובת הסימון?

בצלאל סמוטריץ': איך אנחנו אוכפים?

אסתר זנזורי- פריאל: התקנות הן פליליות.

אסתר זנזורי- פריאל: יש סמכות למשטרת ישראל.

מרב תורג'מן: אנחנו נגיע לסעיף הזה.

איתן כבל: נגיע לזה.

איתן כבל: בצלאל, עזוב, בוא לא נתחיל את הבניין מהתקרה.

מרב תורג'מן: אנחנו נגיע לסעיף העונשין, שמאפשר מאסר עד שישה חודשים למי שלא מסמן.

איתן כבל: אנחנו מתחילים את ההקראה.

סעיד אלחרומי: מה גרם לשינוי, שלפני חודש וחצי היו תקנות ללא השבב התת-עורי, היה שבב בתווית האוזן?

איתן כבל: את לא צריכה לענות.

איתן כבל: אני אענה לך, ברשותך.

איתן כבל: אני רוצה להזכיר לאדוני את מה שאולי אדוני לא זוכר.

איתן כבל: בסיום הדיון הקודם, הצעת החוק של חבר הכנסת סמוטריץ, אמרתי שאני מעדיף שהדברים יובאו בתקנות ולא יובאו בחקיקה ראשית – אמרתי את זה בפתיח של הדברים שלי.

איתן כבל: ובמחלוקת היה את תפיסת סמוטריץ שאומרת שהשבב צריך להיות שבב תת-עורי ולא באוזן כי אוזן, אפשר לחתוך אותה במקום ואז בעצם כל התהליך שלנו לא שווה שום דבר.

דב חנין: גם אפשר להוציא את השבב.

איתן כבל: חבר'ה, אנחנו לא מתווכחים.

איתן כבל: דב, יקירי, אתה יודע את זה.

טלב אבו עראר: תסמוך על הבדואי, הוא יוציא את זה מהבטן גם.

טלב אבו עראר: תסמוך עליי.

טלב אבו עראר: יוציאו מהבטן של הגמל.

טלב אבו עראר: עזוב.

איתן כבל: לכן אני אומר את זה כך בעניין הזה.

רועי פולקמן: המשטרה גם המליצה על השבב התת-עורי.

קריאה: מי אמר?

רועי פולקמן: שוחחתי איתם אחרי הדיון, זו הייתה המלצת המשטרה.

קריאה: - - -

בצלאל סמוטריץ': הם גם חייבים הוכחה במשפט הפלילי.

איתן כבל: שלא יצטער.

איתן כבל: עוד אף אחד לא הצטער על מה שלא אמר.

איתן כבל: נגיע לזה, תאמין לי.

איתן כבל: זאת ליבת העניין.

איתן כבל: יש לך בינתיים זמן להתאמן על-פי המידע שאתה עושה.

בצלאל סמוטריץ': אני מבקש שלפרוטוקול זה ייחשב אזהרה.

בצלאל סמוטריץ': הוא הזהיר אותו לפני הדברים עכשיו.

בצלאל סמוטריץ': לא צריך להזהיר עוד פעם אחר כך.

איתן כבל: תודה, חברים.

איתן כבל: אני אאפשר לכם כמובן, כל אחד להתייחס.

איתן כבל: ברור הוא ש-80% - לא רוצה להגיד מהוויכוח סביב העניין הזה אם זה עורי או אוזני, ולא סתם אמרתי, יהיו אנשי מקצוע שאני אבקש מהם גם כן את ההתייחסויות הבריאותיות – כן עושה, לא עושה, מה המשמעות של הדברים האלה.

איתן כבל: בבקשה, גברתי, נא להתחיל את ההקראה.

אסתר זנזורי- פריאל: "תקנות מחלות בעלי חיים (סימון גמלים)(תיקון), התשע"ח-2018

איתן כבל: לא סתם ביקשתי שנעצור במקום הזה.

איתן כבל: יש הערות?

איתן כבל: בבקשה.

שמוליק דוד: שמוליק דוד, שתיל.

שמוליק דוד: הערה להגדרת "גמל".

שמוליק דוד: אנחנו מבקשים להוסיף להגדרת "גמל" את המלים הבאות:

שמוליק דוד: שהינו בעל חיים חקלאי הזכאי להקצאת מרעה.

שמוליק דוד: הסיבה לזה היא שמשרד החקלאות משך שנים הבטיח שהסוגיה הזאת תיפתר.

איתן ברושי: אבל למה אתה קורא לו חקלאי?

איתן כבל: איתן.

איתן כבל: איתן.

איתן ברושי: למה הוא חקלאי?

שמוליק דוד: אני אגיד למה הוא חקלאי.

איתן ברושי: הוא מזבל את השטח?

שמוליק דוד: העניין הוא נורא פשוט.

שמוליק דוד: משרד החקלאות הקים ועדה שבה הייתה הכרה בסוס כחיה חקלאית כי היו לחצים של בעלי הסוסים, וקבע אוסף של תמיכות ושל סיועים ושל הגדרות חוקיות לקניין הסוסים.

איתן כבל: תודה.

שמוליק דוד: שר החקלאות הבטיח להודיע - - -

איתן כבל: שמוליק, אתה ממחזר את מה שאמרת.

שמוליק דוד: לא, אני מוסיף מידע.

שמוליק דוד: שר החקלאות הודיע בתשובה לשאילתה של דב חנין במרס 2016, שהוא הקים ועדה להכרה בגמל - -

איתן כבל: שמוליק.

שמוליק דוד: - - אבל התברר שהוא לא הקים אותה.

איתן כבל: שמוליק, זה פיליבסטר קטן.

רועי פולקמן: יש 12 שבועות.

איתן כבל: תתקדם.

דב חנין: כן, אבל באמת מה עם הוועדה הזאת?

איתן כבל: דב, עברנו פיליבסטר גדול.

איתן כבל: חברים יקרים, שני דברים.

איתן כבל: זה "כולה" הגדרות.

איתן כבל: ההערה שהערת, אמרתי שאני לוקח על עצמי באופן אישי להוביל את המהלך הזה יחד עם חברי הכנסת, ובצורה הכי אינטנסיבית, אולי בעזרת השם נסדיר אחת ולתמיד את העניין הזה וזה ייתן את המענה הכי חשוב והכי הולם לעניין הזה.

איתן כבל: נקודה נוספת, מה שאתה ביקשת לא יכול להיכנס בתוך סעיף ההגדרות, זה לא לעניין.

איתן כבל: אם אין לאף אחד הערות אני רוצה להעלות להצבעה את הסעיפים שנוגעים - - -

איתן ברושי: תרשמי אותי מצביע.

איתן כבל: אל תדאג, אנחנו נרשום אותך.

איתן כבל: מי בעד ההגדרות, ירים את ידו.

איתן כבל: מי נגד ההגדרות?

איתן כבל: בעד – 3

איתן כבל: נמנעים – אין

איתן כבל: שלושה נגד שלושה.

מרב תורג'מן: זה נפל.

קריאה: רביזיה.

קריאות: - - -

בצלאל סמוטריץ': מה הבעיה?

איתן כבל: תאמין לי, ראיתי.

איתן ברושי: כבל, אתה לא מצביע?

איתן כבל: חברים, אני ועוד איך הצבעתי.

איתן ברושי: כי היינו ארבעה.

לאה ורון: לרשימה המשותפת יש שני מקומות בוועדת הכלכלה.

לאה ורון: הצביע דב חנין.

איתן כבל: שהוא חבר בוועדה.

קריאה: אלחרומי.

בצלאל סמוטריץ': ארבעה מול שניים.

לאה ורון: חבר הכנסת חאג' יחיא, אתה מחליף אותו?

עבד אל חכים חאג' יחיא: כן.

איתן כבל: יפה.

איתן כבל: אז זה עבר.

קריאות: - - -

איתן כבל: אני חוזר על ההצבעה, למען הסר ספק.

איתן כבל: מי בעד אישור התקנות?

לאה ורון: חבר הכנסת איתן ברושי מצביע במקום חברת הכנסת איילת נחמיאס ורבין.

איתן כבל: מי נגד?

איתן כבל: בעד – 4

איתן כבל: נמנעים – אין

מרב תורג'מן: ההגדרות, עד ההגדרה "שבב", אושרו.

טלב אבו עראר: כמה יש לנו בוועדה?

קריאה: שניים.

איתן כבל: ברשותכם, אני מדלג על העניין של שבב.

לאה ורון: סליחה, אדוני, אני טועה.

לאה ורון: יש להם שלושה.

לאה ורון: גם ג'מאל זחאלקה.

לאה ורון: בכל מקרה, זה היה ארבעה מול שלושה.

טלב אבו עראר: טלב אבו עראר במקום זחאלקה.

איתן כבל: בדיוק.

איתן כבל: זה ארבעה מול שלושה.

קריאות: - - -

דב חנין: אני מבקש רביזיה.

איתן כבל: אין שום בעיה.

איתן כבל: למה לך?

איתן כבל: תגיע לסוף, תגיש על הכול.

דב חנין: לא, לא על הכול.

איתן כבל: ברשותכם, אני מדלג על ההגדרה של "שבב".

איתן כבל: כל מה שנוגע לשבב, אני אשאיר את זה לסוף התהליך כדי שנקיים דיון מעמיק בשאלה.

איתן כבל: זאת שאלה מקצועית, השאלות המקצועיות – פוגע, לא פוגע, וכו', בעניין הזה.

איתן כבל: תעברי לסעיף 5.

איתן כבל: מה שקשור לשבב אל תקריאי.

אסתר זנזורי- פריאל: הקראתי תעודת רישום שכוללת את מספר התווית ומספר השבב שסומנו.

איתן כבל: זה בסדר.

מרב תורג'מן: אבל התווית ותעודת רישום, ככל שלא יהיה שבב תת-עורי - - -

איתן כבל: לא, בכל מקרה.

מרב תורג'מן: התווית תכלול שבב אלקטרוני, ולכן אני חושבת - - -

איתן כבל: השאלה שאני שואל, מה זה משנה אם זה באוזן.

מרב תורג'מן: זה כתוב פה.

אסתר זנזורי- פריאל: בנוסח הקודם הבאנו תווית הכוללת שבב תת-עורי.

סעיד אלחרומי: נכון.

סעיד אלחרומי: זה התקנות הראשונות.

איתן כבל: אני מציע, מה שנוגע לשבב האלקטרוני, נא לדלג.

איתן כבל: הלאה.

איתן כבל: אפשר בבקשה?

איתן כבל: זה לא מסובך.

איתן כבל: הגדרה של מהו שבב, אנחנו נגדיר אותו.

אסתר זנזורי- פריאל: אלא אם כן סומן בתווית.

אסתר זנזורי- פריאל: תווית כאילו היא כוללת שבב.

מרב תורג'מן: אבל זה לא כולל שבב.

מרב תורג'מן: הגדרה של תווית, היא לא כוללת את השבב.

אסתר זנזורי- פריאל: כרגע לא.

מרב תורג'מן: השאלה אם אפשר יהיה לפרש את זה – כוללת תווית, תווית עם השבב.

מרב תורג'מן: תווית ושבב, ולא משנה איפה השבב יהיה.

איתן כבל: חברים יקרים, לאחר מכן, בסוף, אנחנו נגיד – בכל המקומות נוסיף.

אסתר זנזורי- פריאל: בדיוק.

אסתר זנזורי- פריאל: נתקן.

איתן כבל: אני לא אעצור את זה.

איתן כבל: אנחנו מבינים על מה מדובר, אנחנו יודעים איפה הם הדברים.

איתן כבל: זה לא משנה את המהות של הדברים.

איתן כבל: יפה.

שמוליק דוד: שמוליק דוד, שתיל.

שמוליק דוד: ההערה היא לגבי שלושה חודשים.

שמוליק דוד: אנחנו יודעים שגמל צעיר, בכר, זקוק לחלב עד גיל שנה, הוא צמוד לכן לנאקה, הוא לא נע לבדו, זה די בגיל שמונה חודשים לסימון הגמל הצעיר.

איתן כבל: אוקיי.

איתן כבל: שמוליק, העניין ברור.

שמוליק דוד: עניין נוסף זה שלא ניתן למכור אותו במנותק מהאם כי הוא תלוי בחלב האם, ובדרך כלל הוא כלל לא נמכר.

שמוליק דוד: ועניין שלישי, שהרבה מאוד מהבכרים לצערנו מתים בגילאים צעירים, ולכן קיים סיכוי גדול מאוד שכל הפרוצדורה הארוכה הזאת תהיה לשווא, תהיה ממש מבוזבזת.

שמוליק דוד: לכן, הגיל הסביר הוא שמונה חודשים.

איתן כבל: תודה.

איתן כבל: דב.

דב חנין: אדוני, אני רוצה להצטרף להצעה הזו ולומר שהיא באה לא רק מטעמים של הגנה על בעלי חיים ולא רק מהטעמים של מניעת התעללות בבעלי חיים, כי להכניס שבבים לתינוקות של גמלים זה מעשה אכזרי.

דב חנין: אני יודע שאכזריות זה הדבר האחרון שמעניין את חבר הכנסת סמוטריץ.

בצלאל סמוטריץ': למה אתה אומר את זה?

בצלאל סמוטריץ': זה לא יפה.

דב חנין: לא, לא, לא.

דב חנין: הדבר האחרון שמעניין אותך.

בצלאל סמוטריץ': זה לא יפה.

דב חנין: לא רק לגבי בעלי חיים.

בצלאל סמוטריץ': אני לא הייתי אומר את זה עליך.

בצלאל סמוטריץ': לפחות לא לגבי בעלי חיים אל תאשים אותי.

בצלאל סמוטריץ': מה, לא עושים את זה לכלב?

בצלאל סמוטריץ': תגיד לי, כלב, גור קטנצ'יק, מגיל חודש.

דב חנין: מכניסים לו שבב בגוף?

קריאות: כן, כן.

איתן כבל: כן, כן, כן.

בצלאל סמוטריץ': מגיל שלושה חודשים מכניסים.

בצלאל סמוטריץ': זה החוק.

בצלאל סמוטריץ': אתה מחזיק כלב, אתה חייב.

בצלאל סמוטריץ': דב, לא רציני.

קריאות: - - -

דב חנין: אז קודם כול, מעבר להתעללות בבעלי חיים ומעבר לנטל שזה מטיל על המגדלים, זה גם מטיל נטל מיותר על המערכת כיוון שבאמת התינוקות הגמלים אינם ניתנים לשימוש במנותק מהאימהות שלהם, מכיוון שיש אצלם תמותה - - -

איתן כבל: דב, אתה חוזר על הדברים ששמוליק אמר, זה בסדר.

דב חנין: כן, זה נטל מיותר על המערכת.

טלב אבו עראר: אבל סמוטריץ הביא את הכלב לדוגמה.

טלב אבו עראר: הכלב, אין לו חלב לבני אדם.

טלב אבו עראר: באמת.

טלב אבו עראר: קצת בושה.

איתן כבל: אוקי.

איתן כבל: תודה.

איתן כבל: חברים, גם בכללים הקיימים היום יש חובת סימון בגיל שלושה חודשים.

מרב תורג'מן: גם לגבי גמלים וגם לגבי כלבים.

איתן כבל: ולא קרה להם כלום.

טלב אבו עראר: אולי תעשו גם לחלק מבני האדם.

איתן כבל: בבקשה, אדוני.

ד"ר אבי צרפתי: ד"ר אבי צרפתי, יושב-ראש ארגון הרופאים ברשויות המקומיות.

ד"ר אבי צרפתי: החדרת שבב זו פעולה יומיומית שמתבצעת על-ידי מאות וטרינרים, אין לה שום קשר לנושא של אכזריות או פגיעה בבעל החי הן מבחינה אורגנית והן מבחינת העברת מחלות.

ד"ר אבי צרפתי: מבוצע בבעלי חיים זעירים ששוקלים גרמים בודדים, כגון לטאות, נחשים וכדומה, ועל אחת כמה וכמה בבכר.

איתן כבל: תודה.

איתן כבל: בבקשה.

ד"ר מישל בלאיש: ד"ר מישל בלאיש, אני מנהל השירותים הווטרינרים.

בצלאל סמוטריץ': אני מציע לברך אותו בברכת הצלחה.

בצלאל סמוטריץ': הוא נכנס לא מזמן לתפקידו.

בצלאל סמוטריץ': הצלחתך, הצלחתנו.

איתן כבל: אתה צודק.

איתן כבל: שיהיה בהצלחה.

ד"ר מישל בלאיש: תודה רבה.

בצלאל סמוטריץ': עושה עבודה חשובה מאוד.

איתן כבל: מכולנו.

איתן כבל: בבקשה.

ד"ר מישל בלאיש: תודה.

ד"ר מישל בלאיש: הכנסת שבב, כמו שד"ר צרפתי אמר, היא פעולה מאוד פשוטה, כמעט ולא כואבת.

ד"ר מישל בלאיש: זה כמו דקירה של זריקה.

טלב אבו עראר: כמעט ולא כואבת.

ד"ר מישל בלאיש: כמעט ולא כואבת.

ד"ר מישל בלאיש: נכון.

טלב אבו עראר: לא בטוח.

טלב אבו עראר: כמעט.

קריאה: כמו חיסון.

דב חנין: למה שלא נכניס שבב גם לבני אדם?

קריאות: - - -

דב חנין: בואו נכניס גם שבב לבני אדם.

דב חנין: כמעט ולא כואב.

איתן כבל: דב, אני כבר מודיע לך שזה רק עניין של זמן.

דב חנין: ברור לי.

איתן כבל: ולחלק מאיתנו כבר יש שבבים.

בצלאל סמוטריץ': במפלגה הקומוניסטית שלו זה אשכרה.

ד"ר מישל בלאיש: אני יכול להגיד לך שתינוקות מחסנים בגיל יום, וזה בדיוק אותו דבר - -

דב חנין: זה בדיוק אותו דבר?

ד"ר מישל בלאיש: - - ולכן אין שום בעיה של התעללות בבעלי חיים.

איתן כבל: תודה.

איתן כבל: העניין ברור.

איתן כבל: אני מעלה להצבעה את אשר הוקרא, תקנה 2.

איתן כבל: מי בעד, ירים את ידו בבקשה.

איתן ברושי: יש פה שחקנית חיזוק.

איתן כבל: כן.

איתן כבל: נורית, במקום מי מצביעה?

נורית קורן: במקום עצמי.

איתן כבל: חזרת להיות חברה, נכון.

איתן כבל: צודקת.

איתן כבל: מי נגד, ירים את ידו.

איתן כבל: בעד – 5

איתן כבל: נמנעים – אין

לאה ורון: תקנה 2 נתקבלה.

איתן כבל: חמישה מול שלושה.

איתן כבל: הלאה.

איתן כבל: בואו נמשיך.

איתן כבל: שהן אומרות מה?

אסתר זנזורי- פריאל: תקנות 3 ו-4 עוסקות בהודעה על סימון, בחובת הבאת גמלים לסימון.

אסתר זנזורי- פריאל: מדובר היה על פקיד וטרינרי, מפקח על בהמות.

איתן כבל: לא משנה.

איתן כבל: יש לזה הסדר אחר.

אסתר זנזורי- פריאל: יש פה הסדר אחר, מודרני יותר.

איתן כבל: תודה.

איתן כבל: מי בעד תקנה 3?

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: תודה.

איתן כבל: חמישה בעד, שלושה נגד.

טלב אבו עראר: מי זה החמישי?

איתן כבל: נורית קורן.

איתן כבל: בבקשה.

אסתר זנזורי- פריאל: את (ג) אני לא מקריאה.

איתן כבל: אוקיי.

איתן כבל: הערות.

איתן כבל: אני מעלה להצבעה את התקנות שהוקראו עד עתה.

איתן כבל: מי בעד, ירים את ידו.

מרב תורג'מן: ללא שבב וללא סעיף קטן (ג).

איתן כבל: ללא שבב.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: תודה.

איתן כבל: חמישה בעד, שלושה נגד.

איתן כבל: בבקשה.

איתן כבל: מי בעד התקנות שהקראנו עד עכשיו, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

איתן כבל: ביטול הסמכה.

איתן כבל: הערות.

איתן כבל: מי בעד סעיף 5ב, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

איתן כבל: הסעיף אושר.

איתן כבל: הלאה.

מרב תורג'מן: יש הצעה של משרד החקלאות לתקן גם את תקנה 6 הקיימת או לבטלה.

מרב תורג'מן: אני מציעה שאנחנו נבדוק את זה עדיין, וככל שנידרש אנחנו נחזור לזה.

איתן כבל: אוקיי.

איתן כבל: הלאה.

אסתר זנזורי- פריאל: אנחנו מתקנים פה את הנוסח של התקנה.

אסתר זנזורי- פריאל: בנוסח הקודם שלה - - -

איתן כבל: התאמה.

אסתר זנזורי- פריאל: כן.

אסתר זנזורי- פריאל: התאמה לנוסחים.

איתן כבל: הערות.

קריאה: זה תיקון טכני.

איתן כבל: תיקון טכני.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: תודה.

איתן כבל: חמישה בעד, שלושה נגד.

איתן כבל: התקנה אושרה.

איתן כבל: בבקשה.

טלב אבו עראר: איפה זה יהיה?

טלב אבו עראר: על השבב?

איתן כבל: לא.

איתן כבל: במרכז הרישום, כמו תעודה כזאת.

בצלאל סמוטריץ': שבב זה רק אמצעי זיהוי.

איתן כבל: אתה יודע מה, אתה מעלה רעיון לא רע.

נורית קורן: גם אני חשבתי על זה.

איתן כבל: למה בשבב לא יהיה כתוב הכול?

בצלאל סמוטריץ': השבב הוא רק סימון ולפגוע בחלב.

בצלאל סמוטריץ': לא כל השאר.

בצלאל סמוטריץ': רק שני דברים.

טלב אבו עראר: איזה ציני אתה באמת היום.

טלב אבו עראר: כל הכבוד.

איתן כבל: הערות.

איתן כבל: אני מעלה להצבעה מה שהוקרא עד עכשיו.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

מרב תורג'מן: 7א(ב)(1) ו-(2) מאושרים.

איתן כבל: הלאה.

איתן כבל: (3).

איתן כבל: זה כמו אוטו לביטוח.

אסתר זנזורי- פריאל: נכון.

אסתר זנזורי- פריאל: כל הפרטים.

איתן כבל: זה כמו שאתה אומר שריטה בכנף למטה.

צריך לשים טכוגרף.

אסתר זנזורי- פריאל: לא הקראתי פה את מספר השבב אבל מעדכן אותי תמיר שבכל מקרה יהיה צורך לכתוב את מספר השבב, בין אם יהיה בתווית ובין אם לא.

איתן כבל: ברור.

איתן כבל: בוודאי.

איתן כבל: אמרתי גם, בסוף, אחרי שנסיים את עניין השבב, נעשה את ההתאמה.

אדוני, הצעה לסדר.

אי אפשר להצביע על כל התקנות ביחד כדי שנוכל לרוץ לוועדה אחרת כרגע?

איתן כבל: אני רוצה שתצביע גם על מה שאתה מבין.

טלב אבו עראר: אני מתנגד.

איתן כבל: לא, זה לא קשור להתנגדות.

איתן כבל: דרך אגב, אני אגלה לך סוד.

איתן כבל: אם אני הייתי מסכים זה היה קורה, אבל אני לא מסכים.

טלב אבו עראר: זה לא הגיוני.

לא.

עוברים על הדברים.

איתן כבל: עוברים.

איתן כבל: אתה לא הבנת.

מקריאים את הכול, עוברים.

ההצבעה היא בסוף על הכול.

טלב אבו עראר: גם ההצבעה, עוברים אחד אחד.

איתן כבל: בכל מקרה לא אישרתי לו.

איתן כבל: הלאה.

טלב אבו עראר: תצביע אחד אחד.

איתן כבל: אנחנו הצבענו עד עכשיו?

מרב תורג'מן: אני לא זוכרת שהייתה הצבעה על כל 7א.

איתן כבל: מי בעד סעיף קטן (3)?

איתן כבל: מי נגד?

חיים ילין: אני מצביע במקום עליזה לביא?

איתן כבל: כן.

לאה ורון: בסדר גמור.

לאה ורון: בעד – 6

לאה ורון: נמנעים – אין

איתן כבל: שישה בעד, שלושה נגד.

איתן כבל: הלאה.

איתן ברושי: למה רק לדווח ולמה לא לקבל אישור?

חיים ילין: אבל למה 14 יום?

איתן ברושי: אני בעד לקבל אישור ולא לדווח.

איתן ברושי: אם יהיה דיווח תהיה הפקרות.

איתן ברושי: הוא צריך לקבל אישור.

איתן ברושי: גמל זה רכוש גדול.

אסתר זנזורי- פריאל: אני אקריא את (ב), אולי זה ייתן מענה.

איתן ברושי: לא מסכים.

איתן כבל: תשלימי את (ב) ואני אאפשר לתת את ההערות.

איתן כבל: בבקשה.

איתן ברושי: אתם באמת מאמינים שיש דבר כזה?

איתן כבל: שנייה, איתן.

איתן ברושי: אדוני היושב-ראש, אני בעד מרעה, אני בעד הסדרה, אבל שתהיה בזה עקביות.

איתן ברושי: זה לא דבר שעושים במיילים, בטח לא בתנאים הקיימים.

איתן ברושי: זה מחייב תהליך שבאים, מתייצבים, מדווחים, מקבלים אישורים, יש אולי השלמות שצריך לעשות.

איתן ברושי: זה רכוש גדול – אני לא רוצה להרחיב, הזמן קצר – אני בעד להחמיר את הקטע הזה ואחר כך תמיד אפשר להקל, אבל אל תיצרו מציאות שלא תהיה, ואתם יכולים להחריב את כל המהלך הזה באיזה שגיאה שאתם עושים עכשיו.

איתן ברושי: תודה.

איתן כבל: אוקיי.

סעיד אלחרומי: ב-14 ימים אף אחד לא יספיק לעשות שום דבר.

שמוליק דוד: 14 ימים זה זמן לא סביר, לטעמנו.

חיים ילין: נכון.

שמוליק דוד: א.

שמוליק דוד: לא כל המגדלים, בלשון המעטה, מחוברים לפקס ולאימייל .

איתן כבל: למה?

איתן כבל: אין?

שמוליק דוד: זאת המציאות שאנחנו חיים בה.

איתן ברושי: יוני דואר.

שמוליק דוד: הם לא בדיוק מגיעים כל יום לבאר שבע ללשכה הווטרינרית.

בצלאל סמוטריץ': אבל המסמן מדווח, לא בעל הגמל.

שמוליק דוד: ושלישית, מה שיותר מהותי לענייננו זה שחלק מהעסקאות הרלוונטיות מתנהלות כאשר המוכר מקבל על עצמו לבצע בדיקות דם ובדיקות אחרות בגמל, לוודא שהוא בריא ולא נושא מחלות.

איתן כבל: שמוליק, העניין ברור.

שמוליק דוד: ולכן לא סביר לתת רק 14 יום בהעברת הבעלות.

איתן כבל: תודה, שמוליק.

איתן כבל: בבקשה.

חיים ילין: שמוליק, אני דווקא חשבתי להגיד ארבעה ימים אבל אין לי בעיה שיהיה גם חודש ימים, בתנאי שכשמתבצעת המכירה יש מישהו – הרי מה חוק מרפי קובע?

חיים ילין: שבדיוק במכירה ובהעברת הבעלות תהיה התאונה.

בצלאל סמוטריץ': חיים, זו התשובה.

חיים ילין: ולכן, אם אתה סוגר אותי משפטית – הרי אני הולך להצביע על החוק - - -

בצלאל סמוטריץ': סוגרים.

בצלאל סמוטריץ': סוגרים.

חיים ילין: אם אתה סוגר אותי משפטית שיש אחראי על הגמל גם אם הוא באוויר, אין לי שום בעיה.

בצלאל סמוטריץ': חיים, התשובה היא נורא פשוטה.

בצלאל סמוטריץ': הרי החוק – אנחנו תכף נביא חוק במקביל – החוק קובע חזקה, כמו על הרכב שלך.

בצלאל סמוטריץ': הרכב שלך רשום על השם שלך.

קריאה: כל עוד לא - - -

בצלאל סמוטריץ': יפה.

בצלאל סמוטריץ': מבחינתי, אל תקצבו זמן בכלל.

בצלאל סמוטריץ': יהיה להם אינטרס לבוא הכי מהר בעולם כי כל עוד הוא לא בא, הוא אחראי.

בצלאל סמוטריץ': שיבוא עוד שנתיים.

חיים ילין: רק שלא ילכו ביריות.

איתן כבל: תודה, בצלאל.

איתן כבל: אני רוצה להעיר הערה אחת.

טלב אבו עראר: שכן נחמד אתה.

חיים ילין: לא, אני שכן מעולה - - -

בצלאל סמוטריץ': זאת חזקה ניתנת לסתירה.

בצלאל סמוטריץ': לכן עדיף לוחות זמנים.

קריאות: - - -

איתן כבל: חברים, יש כאן שתי נקודות.

איתן כבל: לגבי החזקה, אנחנו נעסוק בזה תכף, הדברים ברורים.

איתן כבל: לגבי לוח הזמנים, השאלה היא האם באמת 14 יום זה זמן מספיק כי הבעיה כפי שאמרנו – אין בעיה של חזקה, זה כמו עם רכב.

איתן כבל: לא העברת, להבדיל אלף הבדלות - - -

בצלאל סמוטריץ': אתה עדיין הבעלים.

איתן כבל: אם אתם רוצים 21 יום, אז בואו ניתן 21 יום.

אסתר זנזורי- פריאל: לטעמנו זה קצת יותר מדי.

אסתר זנזורי- פריאל: אנחנו מסתכלים על זה בראייה של חזקה שניתנת לסתירה.

מרב תורג'מן: האינטרס של הבעלים הוא להעביר כמה שיותר מהר את הבעלות ולהסיר את האחריות.

איתן כבל: נכון.

איתן כבל: תודה.

איתן כבל: בבקשה, אדוני.

מוחמד אבו פרחה: מוחמד אבו פרחה, יושב-ראש איגוד מגדלי הצאן.

איתן כבל: אתה חתום עם שמוליק, נכון?

קריאה: נכון.

מוחמד אבו פרחה: 14 יום זה לא מספיק.

מוחמד אבו פרחה: לפחות חודש ימים.

חיים ילין: בסדר.

מוחמד אבו פרחה: פחות מחודש ימים לא יהיה העברה כי בן אדם הוא לא קרוב.

מוחמד אבו פרחה: אנחנו יושבים בפזורה, לא יושבים בעיירות.

איתן כבל: תודה.

חיים ילין: לא יהיו תביעות הדדיות על החודש הזה?

מוחמד אבו פרחה: יש בעלים.

מוחמד אבו פרחה: הבעלים הקודמים הם האחראים, כמו שאמר האדון.

מוחמד אבו פרחה: הם הבעלים.

איתן כבל: חברות וחברים, אנחנו נעשה 21 יום כמו שאמרתי.

איתן כבל: הוספתי עוד שבוע שלם, אין שום בעיה בעניין הזה.

איתן כבל: תודה רבה לכם.

בצלאל סמוטריץ': בסדר.

איתן ברושי: איתן, בכל זאת אני הערתי הערה.

איתן כבל: סליחה, אני מתנצל.

איתן כבל: בבקשה.

איתן ברושי: שזה לא יהיה במיילים.

איתן כבל: לא, לא.

איתן כבל: אני חולק עליך, איתן, ואם יש מישהו במדבר ויש לו את האייפון.

חיים ילין: יש לו Wi-Fi.

איתן כבל: בגלל זה אני אמנע את זה ממנו?

איתן ברושי: לא, אבל זה לא התנאי.

איתן כבל: לא.

איתן כבל: זה לא תנאי.

איתן כבל: זה חלופות.

איתן ברושי: לא שמעתי.

בצלאל סמוטריץ': הוא יכול לרכב על גמל.

איתן כבל: נכון.

איתן כבל: דרך אגב, היום בחקיקה בכלל, אנחנו מאפשרים במערכות יחסים את המנעד היותר רחב של אינטראקציה, לא לצמצם אותה אלא להרחיב אותה.

איתן כבל: ברשותכם, מי בעד הסעיפים שהוקראו עד עכשיו?

איתן כבל: 7ב - כולל התיקון מ-14 ל-21 יום - ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: הלאה.

איתן כבל: אוקיי.

איתן כבל: יש הערות?

איתן כבל: תודה.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: התיקון אושר.

איתן כבל: הלאה.

אסתר זנזורי- פריאל: תקנה 9 עוסקת בהסרת תווית.

אסתר זנזורי- פריאל: מה שנכתב בתקנות העיקריות: לא יסיר אדם תווית מגמל ולא יגרום להסרתה אלא אם הורשה לכך בכתב על ידי המנהל, ואנחנו הוספנו "ולפי תנאי ההרשאה".

בצלאל סמוטריץ': טוב מאוד.

איתן כבל: מי בעד?

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: תודה.

איתן כבל: ארבעה בעד, שלושה נגד.

איתן כבל: התקנה אושרה.

מרב תורג'מן: ללא השינויים המסומנים.

איתן כבל: אוקיי.

איתן כבל: בבקשה.

איתן כבל: הערות.

איתן כבל: מי בעד?

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: הלאה.

איתן כבל: הערות.

איתן כבל: מי בעד?

איתן כבל: מי נגד?

בצלאל סמוטריץ': תעודת הרישום זה מה שהוא מקבל אליו הביתה?

ד"ר מישל בלאיש: כן.

בצלאל סמוטריץ': זה כמו תעודת זהות?

בצלאל סמוטריץ': אסור להשחית את זה?

איתן כבל: כמו כל אישור שאתה מקבל.

מרב תורג'מן: שלא יזייף את זה.

בצלאל סמוטריץ': למרות שבסוף מה שקובע זה מה שנמצא במרשם.

בצלאל סמוטריץ': מה אכפת לי מה אצלו בבית?

חיים ילין: לא, לא נכון.

איתן כבל: גם אם.

חיים ילין: ברפת ובכל מקום, גם יש מרשם וגם יש תעודה.

איתן כבל: תודה.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה מול שלושה.

איתן כבל: חבר הכנסת ג'מעה במקום חבר הכנסת דב חנין.

איתן כבל: יש להם שלושה.

איתן כבל: הלאה.

איתן כבל: הערות.

חיים ילין: מה הענישה?

בצלאל סמוטריץ': יש פרק.

מרב תורג'מן: חצי שנת מאסר או קנס.

מרב תורג'מן: תכף אנחנו נגיע לסעיף הפלילי.

איתן כבל: מי בעד?

איתן כבל: מי נגד?

איתן כבל: תודה.

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: התיקון אושר.

אסתר זנזורי- פריאל: תקנה 13 מדברת על הורדת תווית מגמל בבית מטבחיים, על סיטואציה שבה נשחט או מת גמל בבית מטבחיים.

אסתר זנזורי- פריאל: אין היום בית מטבחיים בישראל לגמלים ולכן התקנה לא רלוונטית.

חיים ילין: זאת חיה לא מוכרת.

קריאה: היה בעבר בית מטבחיים.

איתן כבל: הערות.

איתן כבל: מי בעד?

איתן כבל: מי נגד?

איתן כבל: תודה.

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: התיקון אושר.

איתן כבל: מי בעד?

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: התיקון אושר.

איתן כבל: הלאה.

אסתר זנזורי- פריאל: תקנה 14 מדברת על הורדת תווית מגמל שמת מחוץ לבית המטבחיים.

אסתר זנזורי- פריאל: מדובר על: נשחט או מת גמל מחוץ לבית מטבחיים, יוריד בעליו לאחר השחיטה או המוות את התווית.

אסתר זנזורי- פריאל: יש פה הסדר אחר.

בצלאל סמוטריץ': אין בית מטבחיים.

איתן כבל: אין צורך בזה, בסדר.

איתן כבל: מי בעד?

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: התקנה אושרה.

אסתר זנזורי- פריאל: חובת דיווח והורדת תווית מגמל שמת או הומת – זה ההסדר המודרני בעצם.

בצלאל סמוטריץ': מה קורה אם אדם שלח פקס שאבד לו גמל, ויום-יומיים אחר כך הגמל היה מעורב בתאונה?

בצלאל סמוטריץ': עכשיו זה נורא קל, כל אחד ישלח פקס ונתנו פה פתח.

בצלאל סמוטריץ': הוא שם את הגמל, למחרת הוא שולח לכם פקס – אבד לי הגמל – וחזרנו חזרה לצורך להוכיח מעל לכל ספק סביר.

בצלאל סמוטריץ': לך תוכיח.

אסתר זנזורי- פריאל: מי שרוצה לרמות תמיד יוכל לרמות.

אסתר זנזורי- פריאל: התקנות מדברות על הסיטואציה הסטנדרטית.

בצלאל סמוטריץ': אם אני בעל גמלים ויום אחרי הסימון - - -

מרב תורג'מן: החזקה חלה עליו.

מרב תורג'מן: נטל הראיה חל עליו כדי להוכיח שבעצם אבד לו.

בצלאל סמוטריץ': לא.

בצלאל סמוטריץ': לכן שאלתי.

בצלאל סמוטריץ': לכאורה, אם הוא לא דיווח שזה אבד לו, אז לא.

בצלאל סמוטריץ': אם הוא דיווח שזה אבד לו, אז על פניו אין שום חזקה כי הוא דיווח שזה אבד לו.

אסתר זנזורי- פריאל: הסיטואציה מדברת על מקרה אמיתי שבאמת אבד גמל, לבעלים אבד גמל.

בצלאל סמוטריץ': אין בינינו ויכוח על זה שיכולות להיות סיטואציות שגמל אבד באמת.

בצלאל סמוטריץ': אני שואל רק איך אנחנו לא נותנים פה פרצה - -

טלב אבו עראר: סמוטריץ אומר שאם אבד לו אפילו הגמל הזה והגמל היה מעורב בתאונת דרכים - - -

בצלאל סמוטריץ': - - שעכשיו כל אדם, כל אחד, מייד ישלח פקס – אבד לי הגמל – וברגע זה הוא מסיר מעליו אחריות, לא עשינו כלום.

טלב אבו עראר: גם כשהוא אבד.

טלב אבו עראר: כמו שנגנב לך האקדח ומישהו הורג מישהו, אתה תוענש.

טלב אבו עראר: ככה אתה רוצה?

בצלאל סמוטריץ': לא.

טלב אבו עראר: הוא דיווח שזה אבד לו.

טלב אבו עראר: באמת.

בצלאל סמוטריץ': אני חושב שאם אני עורך דין - -

טלב אבו עראר: אני עורך דין.

בצלאל סמוטריץ': - - אני אומר לכל בעל גמל – רשמת אותו?

בצלאל סמוטריץ': סימנת?

בצלאל סמוטריץ': שיבבת?

בצלאל סמוטריץ': למחרת ישלח פקס שהוא נאבד, ושלום על ישראל.

בצלאל סמוטריץ': אין לך שום אחריות.

קריאה: מה אתה מציע?

בצלאל סמוטריץ': צריך לאתר איזה מנגנון שבאים לבדוק יום-יומיים אחרי – לא יודע – דיווחו לכם שהגמל נאבד, אתם הולכים לבדוק שהוא אכן נאבד.

סעיד אלחרומי: נחסל את כל ענף הגמלים.

טלב אבו עראר: באמת.

טלב אבו עראר: באמת.

איתן כבל: בצלאל, בעניין הזה אני לא מסכים איתך כי אדם צריך עכשיו לדווח כל יום על גמל אחר שאבד לו.

איתן כבל: עזוב, בוא לא ניקח את זה לכאן.

איתן כבל: חקיקה לא יכולה להוביל את זה לאיזשהו קיצון או אבסורד.

בצלאל סמוטריץ': לא, צריך לראות שזה לא הופך - - -

איתן כבל: אבל אני מסביר לך.

איתן כבל: בן אדם לא ירוקן את העדר שלו כל יום.

בצלאל סמוטריץ': לא צריך לרוקן, רק שולח פקס.

בצלאל סמוטריץ': צריך לייצר כאן איזה שוט בצד השני.

איתן כבל: חברות וחברים, אני לא מסכים עם בצלאל, אני לא רוצה שתפיל את הסעיף הזה.

בצלאל סמוטריץ': לא, חס וחלילה.

חיים ילין: בואו ניקח מצב קיצון שלא אבד.

חיים ילין: נגנב.

חיים ילין: יכול להיות מצב כזה.

איתן כבל: אם זה ייגנב, הוא ידווח.

סעיד אלחרומי: חיים, אנחנו מחפשים מקרה קיצון.

סעיד אלחרומי: גם התאונות הן מקרה קיצון, זה לא הסטנדרט שכל יום יש תאונת דרכים.

חיים ילין: אני אגיד לך לא, אני רוצה להסביר.

חיים ילין: הרי גם במרעה של פרות, פרה יכולה לברוח.

קריאה: ובורחות.

חיים ילין: ובורחות.

חיים ילין: אבל הפרות, רובן, בעדרים שהם מסודרים, יש להן תווית, אפשר לעקוב אחריהן, אפשר לעשות הרבה מאוד דברים.

חיים ילין: אנחנו יודעים אם נגנב או לא נגנב – באמת אני אומר לך את זה.

חיים ילין: למה לא ללכת על הכיוון הזה גם פה?

חיים ילין: אם נגנב או אבד, אתה מוצא מחר בבוקר, זה רכוש הרי.

חיים ילין: נכון?

סעיד אלחרומי: הבעיה שאם המדינה עכשיו אומרת שיש שטחי מרעה ואנחנו יכולים לתחם אותם במקום אחד, יכולים לדבר על הכול.

חיים ילין: לא דיברתי על זה.

חיים ילין: זה אנחנו מסכימים.

סעיד אלחרומי: אבל אנחנו מפספסים את העיקרון.

חיים ילין: אנחנו מסכימים על זה.

חיים ילין: אני מדבר איתך על תווית, GPS אחד קטן על כל גמל, ופתרת את הבעיה.

קריאות: - - -

חיים ילין: הגמל לא יודע להפריד בין יהודי לבדואי בכביש.

איתן כבל: כבר אמרתי גם את זה.

סעיד אלחרומי: אני מוכן ללכת רחוק מאוד בנושא הזה של הפללה של בעל הגמל אבל לא להתעלל ב-4,000 חיות, לא להתעלל בהן.

איתן כבל: חברים יקרים.

סעיד אלחרומי: יש את האומץ ללכת עד הסוף בנושא הגמלים אבל לא להתעלל בהם.

קריאות: - - -

סעיד אלחרומי: עכשיו מדברים בתת-סעיף אולי של - - -

איתן כבל: חברים, אתם יודעים איפה כולכם טועים?

איתן כבל: אתם רגילים בחפירה.

איתן כבל: למה?

איתן כבל: כי בסוף בסוף, אם חס וחלילה ויקרה איזשהו אסון, יש בסוף מישהו שאו לא דיווח, בסוף יש אחריות.

איתן כבל: זה לא שאם הגמל אבד, הוא עכשיו לא שייך לאף אחד או אם גנבו לו, הוא לא שייך לאף אחד.

איתן כבל: בסוף בסוף, כשנגיע לשאלה הנוגעת לאחריות הפלילית או לא הפלילית או כל מה שנוגע למה שכתוב באותם סעיפים, בסוף זה לא רוח הקודש.

טלב אבו עראר: איתן, יש לי הצעה – לעשות ביטוח לגמלים.

טלב אבו עראר: ביטוח, במקרה שהוא אבד.

איתן כבל: מה שנקרא, ביטוח חיים שפוקע בשחיטה.

טלב אבו עראר: לא, באמת.

טלב אבו עראר: כשהוא אבד, הוא נגנב, שהמדינה תשלם.

איתן כבל: דרך אגב, עכשיו אני רציני.

איתן כבל: אתה מעלה דיון שאנחנו נעסוק בו ב-16 במאי סביב הגניבות החקלאיות.

איתן כבל: אחד הדברים שאנחנו מבקשים זה להכניס את העניין של ביטוח לעדרים ולכל מיני דברים מן הסוג הזה, אבל איך אומרים, דיו לעניין בזמנו.

איתן כבל: אני יכול להתקדם?

מרב תורג'מן: אני תוהה לגבי המועדים שקבועים בסעיף הזה.

איתן כבל: אם גברתי, יש לה תהיות לגבי המועדים, אפשר להשאיר את זה לסוף ולהתקדם?

מרב תורג'מן: אין בעיה.

מרב תורג'מן: רק צריך לקבל החלטה אם משאירים את זה 14 ימים לגבי ההודעה.

איתן כבל: 14 ימים זה מספיק.

אסתר זנזורי- פריאל: השירותים הווטרינריים ביקשו להיות מעודכנים.

מרב תורג'מן: אוקיי.

מרב תורג'מן: יש פה עוד איזושהי הערה משפטית שחשבתי שראוי להוסיף, שזה מחיקת פרטי הרישום מהמרשם.

מרב תורג'מן: אם חלפו שלוש שנים ממות הגמל, אין סיבה שעדיין הבעלים יהיה רשום במרשם ולכן ראוי היה לקבוע הוראה שקובעת שחלפו שלוש שנים מיום שנתקבל דיווח לפי תקנת משנה (א) על מות הגמל, יימחק רישומו מהמרשם.

מרב תורג'מן: צריך לדעתי להוסיף את זה.

אסתר זנזורי- פריאל: מבחינתנו זה מקובל ויתווסף כתקנת משנה (ד).

איתן כבל: אוקיי.

איתן כבל: בבקשה.

ד"ר אבי צרפתי: ד"ר אבי צרפתי, יושב-ראש ארגון הרופאים ברשויות.

ד"ר אבי צרפתי: רק רציתי לשתף את הוועדה בדיוק באותם אלמנטים שקיימים בנושא של החוק להסדרת הפיקוח על הכלבים, כלבים מסוכנים.

ד"ר אבי צרפתי: אנחנו נתקלים הרבה פעמים במצבים שבהם כלב מסוכן, או נגנב או ברח או לכאורה נעלם, והבעלים שלו מבינים את המשמעות של זה ומדווחים עליו כאבד או נגנב.

ד"ר אבי צרפתי: במסגרת הזו, מה שנהוג מבחינת החוק זה כמובן שזה צריך לבוא בהצהרה למשטרה, זאת אומרת לדווח על אבידה או גניבה במשטרה, ועדיין האחריות האזרחית לגבי נזקים שייגרמו היא של בעלי בעל החי במסגרת הזאת.

ד"ר אבי צרפתי: האחריות הפלילית היא חלק נפרד.

איתן כבל: אנחנו נגיע לזה.

איתן כבל: דרך אגב, אני רוצה שתדע.

איתן כבל: גם אם אובד אוטו שלך ומישהו עשה תאונה ולא דיווחת – אלא אם כן הוא נגנב ממך באותו רגע ואפילו עוד לא הספקת - - -

קריאה: לא.

קריאה: מדבר אחרי דיווח.

קריאות: - - -

מרב תורג'מן: זה רק לגבי אובדן או גניבה.

אסתר זנזורי- פריאל: אפשר אולי - אני חושבת בקול - להתייעץ עם משרד המשפטים, להוסיף ב-14א(ב): אבד גמל או נגנב והוא ידווח על זה בצירוף הודעה מהמשטרה או טופס דיווח מהמשטרה.

קריאה: לגבי אובדן גם?

אסתר זנזורי- פריאל: כן.

אסתר זנזורי- פריאל: דיווח על אובדן או גניבה.

מרב תורג'מן: כן, כי אם הוא כבר לא ברשותו.

קריאה: אבל יש הבדל בין גניבה לאובדן.

מרב תורג'מן: הוא מודיע למשטרה גם על אובדן כדי שידעו שיש גמל שמשוטט באופן חופשי.

מרב תורג'מן: דווקא יש היגיון באובדן.

קריאה: מה המשטרה אומרת?

קריאות: - - -

ד"ר אבי צרפתי: סליחה, זה קורה יום-יום עם כל בעלי החיים.

סעיד אלחרומי: לכל החיות?

סעיד אלחרומי: לפרות?

סעיד אלחרומי: בכל התקנות של החיות צריך להודיע למשטרה?

סעיד אלחרומי: יש היום דבר כזה?

חיים ילין: אני חייב להגיד לך למה מודיעים.

חיים ילין: קודם כול, זה תלונה במשטרה.

חיים ילין: שנית, אתה מפעיל ביטוח על ידי זה - - -

סעיד אלחרומי: ביטוח, אבל אנחנו לא דנים בזה – ביטוח ופיצוי, כי עדיין לא הכרנו בחיית מרעה.

חיים ילין: זה כמה דברים, זה לא רק הביטוח.

סעיד אלחרומי: אני לא מציע ללכת למקומות שאחר כך יידרשו דברים אחרים בגללם.

עבד אל חכים חאג' יחיא: אתה מדווח כדי לזכות את התמיכה בביטוח, לא שמישהו יתחיל לחפש.

איתן כבל: חברות וחברים, העניין ברור.

איתן כבל: זה יישאר כמו שזה ואנחנו נתקדם.

איתן כבל: אני מבקש להעלות להצבעה את סעיף - - -

מרב תורג'מן: סעיף 14א, עם התוספת של מחיקת פרטי הרישום וכפי שהוקרא.

איתן כבל: שב, ברושי.

איתן ברושי: זה המחיר של המתנדבים בעם.

חיים ילין: בצלאל, אני חייב להגיד לך – בלי האופוזיציה אתה לא מעביר את החוק הזה.

חיים ילין: זה נראה לי הזוי לחלוטין.

איתן ברושי: זה לא פעם ראשונה.

בצלאל סמוטריץ': אני סמוך ובטוח שגם בפסקת ההתגברות אתם תעזרו לנו.

קריאות: - - -

לאה ורון: סליחה, אי אפשר ככה לרשום פרוטוקול, רבותי חברי הכנסת.

איתן כבל: אני מעלה להצבעה.

מרב תורג'מן: את תקנה 14א, לרבות הפסקה לעניין מחיקת פרטי רישום מהמרשם.

איתן כבל: אוקיי.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: ארבעה בעד, שלושה נגד.

איתן כבל: תודה רבה, התיקון אושר, למעט - - -

מרב תורג'מן: לא למעט.

מרב תורג'מן: לרבות מחיקת פרטי רישום.

איתן כבל: תודה.

איתן כבל: הלאה.

איתן כבל: תחליטו ביניכם מי מצביע כדי שלא תתבלבלו ביניכם.

איתן כבל: בבקשה.

מרב תורג'מן: מדובר פה בסעיף לעניין האגרות.

לאה ורון: חבר הכנסת מלכיאלי במקום חבר הכנסת וקנין.

אסתר זנזורי- פריאל: אני רוצה להבהיר.

אסתר זנזורי- פריאל: תקנה 15 היא תקנת האגרות.

אסתר זנזורי- פריאל: מה שמופיע היום במקור, בעד ביצוע סימון לפי תקנות אלה תשולם אגרה של 47.5 שקלים לכל ראש גמל.

אסתר זנזורי- פריאל: אנחנו רק מעדכנים שזה בעד ביצוע סימון בתווית.

מרב תורג'מן: ככל שיוסף שבב, אבל זה ייכלל גם במחיר.

מרב תורג'מן: לא מעלים את האגרה.

איתן כבל: נכון.

בצלאל סמוטריץ': על העברות אין אגרה?

בצלאל סמוטריץ': העברת בעלות.

אסתר זנזורי- פריאל: אנחנו לא מעלים את המחיר.

שמוליק דוד: שאלה עובדתית.

שמוליק דוד: תעודת רישום לבקר עולה 3.5 שקלים.

שמוליק דוד: למה 43 שקלים לגמל?

איתן כבל: למה?

ד"ר תמיר גושן: ד"ר תמיר גושן, מנהל השירותים הווטרינריים בשדה.

ד"ר תמיר גושן: בנוסף לתווית הרישום של הבקר יש גם תוויות אוזן, אחת אלקטרונית ואחת ויזואלית, שנמכרות בנפרד.

איתן כבל: אוקיי.

איתן כבל: תודה.

איתן כבל: אני מעלה להצבעה.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: שלושה נגד, חמישה בעד.

איתן כבל: תודה.

איתן כבל: הלאה.

אסתר זנזורי- פריאל: כאשר תקנה 16 במקור עוסקת בעזרת בעל הגמל.

אסתר זנזורי- פריאל: בעל גמל חייב להושיט למסמן העומד לבצע או המבצע סימון לפי תקנות אלה את כל העזרה הדרושה לתפיסת הגמל ולהחזקתו.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

איתן כבל: התקנה אושרה.

מרב תורג'מן: אולי תסבירי שמדובר פה בשני מדרגים.

אסתר זנזורי- פריאל: מדובר בשני מדרגים.

אסתר זנזורי- פריאל: האפשרות הראשונה, סעיף קטן (א), מדובר על מאסר של שישה חודשים.

אסתר זנזורי- פריאל: תקנת משנה (ב) מדברת על קנס של 14,400 שקלים.

סעיד אלחרומי: שישה חודשים או קנס.

מרב תורג'מן: סעיף קטן (א) מפרט את העבירות שבגינן יוטל עונש מאסר של עד שישה חודשים.

מרב תורג'מן: סעיף קטן (ב) מדבר על קנס לפי סעיף 61(א)(1) ומדובר ב-14,800 שקלים.

לאה פדידה: זה מחליף את המאסר?

איתן כבל: לא.

איתן כבל: זה שני סוגים של עבירות.

מרב תורג'מן: שני מדרגים.

איתן כבל: שני מדרגים.

איתן כבל: יש מדרג של עבירות שאם אתה עובר עליהן אתה מקבל עד חצי שנה מאסר, ויש עבירות במדרג אחר שאם אתה עובר עליהן אתה מקבל את הקנס עד 14,400.

איתן כבל: בבקשה.

לילך וגנר: לילך וגנר, משרד המשפטים.

לילך וגנר: רק להבהיר לחברי הכנסת.

לילך וגנר: מקום שיש עונש של מאסר יכול להיות גם קנס.

חיים ילין: בררת קנס.

לילך וגנר: לא, זה לא בררת קנס.

לילך וגנר: זה עבירה פלילית שהעונש בצידה הוא שישה חודשי מאסר אבל גם בית המשפט יכול להטיל קנס.

עבד אל חכים חאג' יחיא: בנוסף או במקום?

לילך וגנר: זאת אומרת, גם במדרג הראשון ניתן להטיל בנוסף קנס.

בצלאל סמוטריץ': אפשר גם בנוסף.

עבד אל חכים חאג' יחיא: זו השאלה כי היא לא אמרה במקום.

איתן כבל: לא במקום.

עבד אל חכים חאג' יחיא: אני שאלתי כדי לחדד את הנקודה.

לילך וגנר: המדרג השני הוא קנס בלבד.

לילך וגנר: זה ההבדל בין שני המדרגים.

קריאות: - - -

מרב תורג'מן: אפשר גם מאסר, בשיקול דעת של בית המשפט.

איתן כבל: תודה.

איתן כבל: חבר הכנסת סעיד אלחרומי, בבקשה.

סעיד אלחרומי: אני חושב שכאן אנחנו מפספסים את הנקודה העיקרית בתקנה הזאת לגבי כוונת הזדון כי ככל שהתקלקלה תעודת רישום, אם אדם מבוגר מחזיק גמל – התקלקלה, וזה יכול לקרות עם כל אחד – אם דינו מאסר שישה חודשים - - -

בצלאל סמוטריץ': זה שיקול דעת של בית משפט.

בצלאל סמוטריץ': כשכתוב כאן, זה לא עונש חובה, זה לא עונש מינימום.

סעיד אלחרומי: אני חושב להוסיף את נושא כוונת הזדון.

סעיד אלחרומי: אם מישהו מקלקל את זה בכוונת זדון, אז ללכת לכיוון של הענישה.

מרב תורג'מן: העבירות שמפורטות בסעיף קטן (א) הן העבירות שבאמת יש בהן כוונה פלילית – שהוא מסיר תווית או משחית או מקלקל – לא עובדות שבעצם הוסרה תווית או שהיא שובשה.

סעיד אלחרומי: איך מוכיחים שהוא משחית תעודת רישום?

הגר סלקטר: הגר סלקטר, משרד המשפטים.

הגר סלקטר: לצד תקנה 13 – לא 13א רבתי – לצד תקנה 13 אין סנקציה פלילית.

איתן כבל: תסבירי.

עבד אל חכים חאג' יחיא: מה זה אין סנקציה פלילית?

עבד אל חכים חאג' יחיא: אבל יש בפועל מאסר.

הגר סלקטר: החובה לסמן את הגמל - - -

איתן כבל: הגר, יש לי בקשה.

איתן כבל: אל תסבירי לעצמך.

איתן כבל: יש נטייה לפעמים להסביר לעצמך את הברור.

מרב תורג'מן: אל תלכי למספרים.

מרב תורג'מן: תסבירי.

איתן כבל: קחי בחשבון שאנחנו פה ואנחנו לא בדיוק אמונים יום-יום על העניין.

איתן כבל: תסבירי לנו.

הגר סלקטר: אני אסביר שהחובה לסמן את הגמל היא חובה עצמאית, אתה לא יכול להחזיק את הגמל אם הוא לא מסומן.

הגר סלקטר: בנפרד, יש הוראה שמדברת על החזקת גמל עם תווית מקולקלת כדי לגרום לבעלים של הגמל לדאוג שהתווית היא בסדר, אבל אין לצידה סנקציה פלילית וזה לא גורע מהחובה להחזיק גמל עם תווית תקינה ובסדר גמור.

סעיד אלחרומי: אבל כאן לא מדברים על זה.

סעיד אלחרומי: כאן בסעיף (4) מדובר על "משחית או מקלקל תעודת רישום".

סעיד אלחרומי: איך נוכיח שהוא השחית אותה?

סעיד אלחרומי: נקרעה תעודת הרישום לזקנה שמחזיקה גמל בוואדי מסוים – תקבל שישה חודשים?

איתן כבל: חברות וחבריי חברי הכנסת, בשביל זה יש בתי משפט.

עבד אל חכים חאג' יחיא: אבל למה שלא יהיה ברור?

עבד אל חכים חאג' יחיא: למה זה נתון לפרשנות?

איתן כבל: חברים יקרים, אין דבר שאי אפשר לעסוק בו, במה שאנחנו קוראים היסוד הנפשי.

איתן כבל: תמיד תמיד תמיד תמיד תמיד זה מונח לפתחנו שאם הפעולה הייתה מכוונת או - - -

לילך וגנר: היסוד הנפשי הנדרש הוא יסוד של מחשבה פלילית, זאת אומרת מודעות.

איתן כבל: נכון.

לילך וגנר: מודעות לכל החלקים של העבירה.

עבד אל חכים חאג' יחיא: אז אפשר לרשום את זה בבירור?

איתן כבל: לא צריך לרשום, זה חלק בלתי נפרד.

איתן כבל: הכי טריוויאלי.

לילך וגנר: לא צריך לרשום את זה לכל עבירה פלילית אלא אם נקבע לגביה אחרת.

מרב תורג'מן: כל העבירות הפליליות נבחנות לאור היסוד הנפשי.

לילך וגנר: זאת אומרת שצריך מודעות לכל הרכיבים.

ג'מעה אזברגה: רק רציתי לשאול, אם אישה או בעל גמל, תעודת הרישום שלהם נפלה בוואדי בשיטפונות והושחתה, לא בכוונה ולא בזדון, האם אותו עונש חל עליו?

סעיד אלחרומי: לפי הסעיף הזה כן.

ג'מעה אזברגה: אני שואל את השאלה הזאת על מנת לא ללכת לבית משפט אחר כך.

לילך וגנר: לפי הסעיף הוא צריך להודיע.

לילך וגנר: אם הוא לא הודיע שזה נפל, אז כן – במודעות, כן.

ג'מעה אזברגה: אין פה זדון או כוונה.

לילך וגנר: לא מדובר על זדון או כוונה אלא על מודעות.

לילך וגנר: מספיק שהוא יודע שנפלה התווית, הוא צריך להודיע על זה והוא לא הודיע.

ג'מעה אזברגה: לא תווית.

ג'מעה אזברגה: אני מדבר על תעודת רישום.

ג'מעה אזברגה: את דיברת בין היתר גם על תעודת רישום.

לילך וגנר: גם על תעודת רישום.

עבד אל חכים חאג' יחיא: באים אליו לאוהל ומבקשים ממנו את התעודה.

עבד אל חכים חאג' יחיא: הוא הולך ומחפש, פתאום לא יודע איפה זה.

עבד אל חכים חאג' יחיא: זה לא תעודת זהות שלו שהוא הולך בכל רגע.

בצלאל סמוטריץ': נסעתי באוטו, הפנס היה מקולקל, לא ידעתי.

עבד אל חכים חאג' יחיא: מה, הוא צריך להחזיק את התעודה יותר צמודה אליו מתעודת זהות שלו?

עבד אל חכים חאג' יחיא: אני חושב שפה מגזימים.

איתן כבל: חאג', אני מבין מה שאתה אומר.

בצלאל סמוטריץ': רציתי הערה אחרת, אני רק אענה למה שנאמר עכשיו.

בצלאל סמוטריץ': צריך לדעת שבמדינת ישראל הרבה מאוד קורות עבירות של אחריות קפידה.

בצלאל סמוטריץ': אני נסעתי באוטו, רגע לפני שעליתי על האוטו בדקתי את הווינקר.

בצלאל סמוטריץ': בדקתי את הווינקרים, יש לי צילום בסרטון וידיאו.

בצלאל סמוטריץ': יצאתי לדרך, נסעתי, הווינקר לא עבד, אני אקבל קנס.

בצלאל סמוטריץ': זה בכלל לא משנה – יש פסקי דין על זה.

בצלאל סמוטריץ': זה לא חדש.

בצלאל סמוטריץ': יש אחריות עליך לוודא.

בצלאל סמוטריץ': ודאי שיש שיקול דעת.

עבד אל חכים חאג' יחיא: אתה מנסה לשכנע בדברים שהם בכלל לא קשורים.

בצלאל סמוטריץ': הערה אחת חשובה.

בצלאל סמוטריץ': תקנה (ב)(1) קובעת עבירה של קנס על מי שמבצע סימון לא באמצעות תווית או שבב – לא חשוב, אחר כך נדבר על השבב וכו'.

בצלאל סמוטריץ': אני רק רוצה לוודא שאנחנו לא מכניסים שם בטעות.

בצלאל סמוטריץ': אם בן אדם נניח מסמן סימון נוסף של העדר שלו – יש לו מספור: 1, 2, 3, 4 בעדר – זאת לא עבירה.

קריאה: למה שזו תהיה עבירה?

בצלאל סמוטריץ': כתוב פה "מבצע סימון בגמל, לא באמצעות תווית", אז אם הוא ביצע עכשיו באמצעות – לא יודע, הוא צרב לו כל מיני דברים.

איתן כבל: לא, לא.

בצלאל סמוטריץ': רק לוודא שמותר לאדם בנוסף, לסמן סימונים אישיים שלו.

איתן כבל: זה לא קשור.

קריאה: שישים כמה קעקועים שהוא רוצה.

איתן כבל: אני מבין את השאלה שלך.

איתן כבל: הוא רוצה לעשות סימון פרטי שלו - -

בצלאל סמוטריץ': במקביל.

בצלאל סמוטריץ': לא במקום.

איתן כבל: - - בדרך כזו.

איתן כבל: זה לא מה שאתה מדבר.

בצלאל סמוטריץ': רק רציתי לוודא.

איתן כבל: יש פה הגדרה ברורה.

איתן כבל: זה לא נחשב מי המסמן ואיך.

איתן כבל: יש הגדרה שהגדרנו.

איתן כבל: שמוליק, בבקשה.

שמוליק דוד: אני מצטער להגיד, משרד המשפטים, אני חושב שאתם תומכים כאן באפליה דרקונית, משתי סיבות.

שמוליק דוד: א.

שמוליק דוד: אני אקריא לכם את הסעיף הרלוונטי בתקנות סימון הבקר.

שמוליק דוד: סעיף 30(א):

שמוליק דוד: על אף האמור בסעיף 28(א) לפקודה – לא ניכנס לפרטים – הפרת הוראות 3(א), 4, 5, 6, 13, 14(ב), 16, 19(א), 19(ג), 20, 21, 22, 24, 26, 28(ב) ו-29, אינה עבירה.

שמוליק דוד: זאת אומרת, לא רק שאי אפשר ללכת אליה אלא עניינה עבירה.

שמוליק דוד: כאן אתם מפלילים.

שמוליק דוד: זה לא במקרה כי - -

בצלאל סמוטריץ': למה אפליה?

בצלאל סמוטריץ': יש גם יהודים שיש להם גמלים.

שמוליק דוד: - - לגמלים אין לובי.

שמוליק דוד: אין להם איגוד מגדלי הבקר הגדול והמסודר.

איתן כבל: אוקיי.

איתן כבל: אני רוצה לתת מענה.

איתן כבל: אני עוצר את אדוני בהרצאה המאלפת שלו.

בצלאל סמוטריץ': מענה לבג"ץ.

בצלאל סמוטריץ': הוא מכין את הבג"ץ.

עבד אל חכים חאג' יחיא: השאלה אם בענפים אחרים יש - - -

איתן כבל: תנו לי לתת עכשיו פתרון.

איתן כבל: אני רוצה פתרון.

איתן כבל: ברשותכם, אני רוצה לעשות את ההפרדה כפי שנאמר.

איתן כבל: אני לא חושב שראוי לתת פליליות על - - -

מרב תורג'מן: תהיה פליליות אבל במדרג הנמוך ביותר.

איתן כבל: בדיוק, שתהיה במדרג הנמוך.

לאה ורון: כן, בתעודת רישום.

מרב תורג'מן: אם כך, אז השחתה או קלקול - - -

עבד אל חכים חאג' יחיא: אני מדבר על המאסר בכלל כי אין בענפים אחרים מאסר.

בצלאל סמוטריץ': אתם רוצים את (4) להוריד ל-(ב)?

איתן כבל: לא.

איתן כבל: אני כבר עשיתי כאן את ההבחנה.

מרב תורג'מן: השחתה של תווית תישאר בחצי שנת מאסר.

מרב תורג'מן: השחתה של תעודת רישום תעבור לקנס של 61(א)(1).

איתן כבל: צריך לעשות את ההבחנה הזאת, לא צריך להגזים.

איתן כבל: בבקשה, אדוני.

מוחמד אבו פרחה: קודם כול, לענישה אנחנו לא ניתן יד ולא נהיה שותפים לענישה, גם אם יפתחו את הגבולות ונעביר את הגמלים למצרים לא יהיה הבדל.

מוחמד אבו פרחה: אנחנו לא מסכימים לענישה.

איתן כבל: אוקיי.

מוחמד אבו פרחה: ענישה זה כבד מאוד.

מוחמד אבו פרחה: לגדל חיה בבית, בסופו של דבר יכניסו אותך בגללה לכלא.

מוחמד אבו פרחה: זה לא מקובל.

איתן כבל: אני רק רוצה לומר לאדוני את הדבר הבא.

איתן כבל: החיים בנויים כך שאנחנו בני אדם, ועל זה נאמר אתה חונן לאדם דעת ומלמד לאנוש בינה, ומותר האדם מן הבהמה אין כי הכול הבל, וכל העניין בשורה התחתונה הוא כדי לייצר את האחריות שכל אחד מאיתנו עושה על עצמו, וזה לא משנה מה דתך, מה שמך, איפה אתה, למה אתה.

מוחמד אבו פרחה: אני מסכים.

איתן כבל: החוק כאן, הוא לא נוגע רק – מחר דרך אגב, יכול להיות יהודי שיחליט - - -

בצלאל סמוטריץ': יש גם היום.

בצלאל סמוטריץ': יש חוות גמלים של יהודים.

בצלאל סמוטריץ': מאיפה באה האפליה הזאת?

מוחמד אבו פרחה: מסכים איתך, אדוני היושב-ראש, מסכים איתך אבל אנחנו, לחלק מהחקלאים יש פרות ויש סוסים ויש עיזים, כולם מסומנים באותו סימון ואף אחד לא מענישים אותו שהוא עושה עבירה כזו או אחרת, ענישה של בית סוהר ממשית.

איתן כבל: אני רק רוצה לשאול שאלה - מעלה כאן מנהלת הוועדה - האם העניין הזה, החצי שנה הזו, היא רק בגמלים.

לילך וגנר: אני אסביר.

לילך וגנר: על פי פקודת מחלות בעלי חיים, כל מי שעובר על הפקודה או תקנות מכוחה, עונשו הוא מאסר שנה.

עבד אל חכים חאג' יחיא: אז אפשר לפרט?

לילך וגנר: זאת אומרת, אנחנו עשינו מדרג נמוך יותר מאשר המדרג הכללי שקבוע לפי פקודת מחלות בעלי חיים.

שמוליק דוד: זה לא קיים ברוב התקנות על בקר.

עבד אל חכים חאג' יחיא: אז למה צריך להוסיף אותו אם יש אותו בכללי?

עבד אל חכים חאג' יחיא: תשאירו את מה שיש בכללי.

איתן כבל: שמוליק, אני רוצה להבין.

איתן כבל: גם הקלו וגם - - -

שמוליק דוד: לא.

שמוליק דוד: אני מקריא לכם מהתקנות, תסתכלו על מה שקורה.

שמוליק דוד: מה ההבדל בין פרה, לצורך העניין הזה, לבין גמל?

בצלאל סמוטריץ': ההבדל הוא כמות התאונות שהם היו מעורבים בהן.

סעיד אלחרומי: זה לא נכון.

קריאות: - - -

איתן כבל: בצלאל, אתה רק מפריע לי עם ההתייחסויות הלא רלוונטיות שלך.

סעיד אלחרומי: התבררה התמונה.

עבד אל חכים חאג' יחיא: אם יש את התקנות של השנה, להישאר שם ולא להכניס - - -

סעיד אלחרומי: להישאר בכללי.

עבד אל חכים חאג' יחיא: להישאר בכללי, מה שיש על כולם.

עבד אל חכים חאג' יחיא: להישאר ואנחנו לא צריכים פה את הענישה.

איתן כבל: אתה טועה.

איתן כבל: שם יש לך שנה.

עבד אל חכים חאג' יחיא: שיהיה, אבל על כולם.

מרב תורג'מן: גם יש לך שנה - - -

איתן כבל: זה על כולם שם.

עבד אל חכים חאג' יחיא: אני יודע.

מרב תורג'מן: אבל יש לך פה גם תחנות נוספות.

איתן כבל: גברתי, הגר.

הגר סלקטר: הגר סלקטר, משרד המשפטים.

הגר סלקטר: התקנות שציינת אכן אינן פליליות אבל תקנות אחרות שמחייבות בסימון, אכן פליליות.

הגר סלקטר: אתה דיברת על הוראות שהן בעיקרן מופנות אל הרגולטור – החובות של המסמן, של הרופא, של מנהל השירותים הווטרינרים – אבל התקנות שמחייבות את הבעלים, למשל תקנה 2 בתקנות מחלות בעלי חיים (רישום, סימון והובלה של בקר), לא יחזיק אדם בקר מן הסוג ובגילאים כמפורט להלן אלא אם כן נרשם וסומן לפי תקנות אלה, היא לפי התקנות - - -

איתן כבל: זאת אומרת, בכלל הייתה כאן הקלה בתהליך ולא החמרה בתהליך, ואני מתעקש להקל.

איתן כבל: ברשותכם, אני מעלה להצבעה את תקנה 16א, עם התיקון שלנו שמייצר את ההבחנה.

איתן כבל: מי בעד, ירים את ידו.

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

איתן כבל: אושר, עם התיקון.

איתן כבל: זאת עוד הקלה.

מרב תורג'מן: שזה בכלל לא עבירה פלילית.

איתן כבל: תודה.

איתן כבל: מי בעד, ירים את ידו.

איתן כבל: מי נגד?

עבד אל חכים חאג' יחיא: נמנעים.

עבד אל חכים חאג' יחיא: למה נגד?

איתן כבל: אין נמנעים.

איתן כבל: אתה רוצה להימנע?

עבד אל חכים חאג' יחיא: אני רוצה להימנע.

עבד אל חכים חאג' יחיא: אם זה לא רישום פלילי, למה - - -

איתן כבל: מי נמנע?

איתן כבל: בעד – 5

איתן כבל: נמנעים – 1

איתן כבל: תודה רבה.

איתן כבל: חמישה בעד, שניים נגד, אחד נמנע.

איתן כבל: אני מאפשר לכם אם אתם רוצים להימנע גם.

איתן כבל: לא.

איתן כבל: אוקיי, תודה.

איתן כבל: זה לפי סיעות.

אסתר זנזורי- פריאל: סעיף 21 עוסק בהחלפת התוספת.

אסתר זנזורי- פריאל: התוספת הקודמת עסקה באיך נראית תווית המתכת.

אסתר זנזורי- פריאל: אנחנו הוספנו היום תוספת חדשה שמראה מהם הפרטים שצריכים להיות כתובים בעת דיווח על העברת הבעלות, מעין טופס העברת בעלות.

אסתר זנזורי- פריאל: כל הפרטים האלה צריכים להופיע בהתאם לנוסח של התקנות – פרטי מוסר הגמל, מקבל הגמל, פרטים על העדר שלו, מספר תווית, מספר שבב.

איתן כבל: כל מה שהקראת.

בצלאל סמוטריץ': לא צריך לקרוא.

בצלאל סמוטריץ': אנחנו קוראים.

איתן כבל: אוקיי.

איתן כבל: הערות.

לאה ורון: אולי לעיין שתי דקות.

בצלאל סמוטריץ': קראנו.

איתן כבל: מי בעד אישור התוספת?

איתן כבל: מי נגד?

איתן כבל: בעד – 5

איתן כבל: נמנעים – אין

איתן כבל: חמישה בעד, שלושה נגד.

איתן כבל: אוקיי.

בצלאל סמוטריץ': מדרג הגיוני.

איתן כבל: מי בעד?

קריאה: למה 30 יום?

מרב תורג'מן: למה 16ב - - -

קריאה: זה אומר שזה לא פלילי.

עבד אל חכים חאג' יחיא: לוחות הזמנים כדי לבצע הם לא מעשיים.

בצלאל סמוטריץ': למה?

עבד אל חכים חאג' יחיא: 30 יום זה לא מעשי.

קריאות: - - -

בצלאל סמוטריץ': איתן, לסמן אתה חייב מייד כי זה הצלת חיים.

עבד אל חכים חאג' יחיא: זה לא מעשי, ב-30 יום זה לא יהיה.

איתן כבל: בצלאל, 30 יום זה מעט זמן.

איתן כבל: אנחנו נכנסים פה לתהליך, וגם כן הוא לא פשוט, גם צריך לתת לאנשים – בוא נדבר פה גם עם הרשויות – זה לא בדיוק שהם גרים ברחוב כך וכך, בפינת - - -

סעיד אלחרומי: ומה עם נושא ההסברה?

סעיד אלחרומי: צריך להסביר לאנשים מהן התקנות האלה.

בצלאל סמוטריץ': איתן, לכן התקנות חצי שנה.

בצלאל סמוטריץ': לכן נתת חצי שנה לאכיפה.

בצלאל סמוטריץ': אמרת – אני מחיל את החובה מייד כי זה הצלת חיים, אני לא אוכף.

איתן כבל: יקיריי, יש את החצי שנה - - -

מרב תורג'מן: חצי שנה היא מיום התחילה של יתר ההוראות, אז הכול יזוז בהתאמה.

איתן כבל: נכון.

איתן כבל: ממתי בעצם הם חייבים להתחיל לסמן?

איתן כבל: עוד 30 יום לכאורה.

מרב תורג'מן: 30 ימים מיום הפרסום.

איתן כבל: זה לא יכול.

עבד אל חכים חאג' יחיא: זה לא מעשי.

איתן כבל: חברים, תודה רבה.

איתן כבל: מה, אתם דוחפים אותי שאני אדבר יותר מהר?

איתן כבל: אני איתכם.

עבד אל חכים חאג' יחיא: אנחנו לא רוצים יותר מהר, כך שנוכל להבין.

בצלאל סמוטריץ': תדחה לחצי שנה את החוק אבל תעשה מייד אכיפה.

בצלאל סמוטריץ': אל תיתן עוד חצי שנה לאכיפה.

איתן כבל: לא, לא.

איתן כבל: חברות וחברים, אני נותן להם 70 יום לארגן את התהליך הזה.

מרב תורג'מן: אדוני, אנחנו מעדיפים לא לנקוט בימים אלא בחודשים.

סעיד אלחרומי: אם כבר, שלושה חודשים.

איתן כבל: חודשיים ימים אני נותן להם.

עבד אל חכים חאג' יחיא: לא, זה לא מספיק.

ג'מעה אזברגה: אני מציע שלושה חודשים.

עבד אל חכים חאג' יחיא: זה לא מספיק, עד שאנשים יידעו.

עבד אל חכים חאג' יחיא: זה לא כתובת, אנשים לא רשומים.

איתן כבל: בואו נשמע את העמדה המקצועית.

איתן כבל: בבקשה.

ד"ר תמיר גושן: אם ירצו מחר כל בעלי 3,000 הגמלים שעדיין לא מסומנים בנגב לסמן את גמליהם, לא נוכל עם כוח האדם שיש בידינו.

איתן כבל: מה אתה מציע?

ד"ר תמיר גושן: היום לסמן אותם.

ד"ר תמיר גושן: התהליך הוא תהליך ארוך, אנחנו נצטרך להכשיר גם מסמנים אחרים.

מרב תורג'מן: יש עוד עניין, שאתם גם צריכים – ככל שיוחלט על שבב, אתם צריכים להחליט על השבב.

ד"ר תמיר גושן: יש תהליכי רכש.

איתן כבל: חברים, יש לי הצעה.

חיים ילין: לפני תוקף החקיקה להתחיל כבר בסימון?

חיים ילין: מה הם רוצים?

ד"ר תמיר גושן: יש כאן תהליכים.

ד"ר תמיר גושן: א.

ד"ר תמיר גושן: צריך להחליט באיזה אופן אנחנו מסמנים את הגמלים, ובהתאם לכך צריך להיכנס לתהליכי רכש של תוויות ו/או ציוד.

איתן כבל: הבנתי.

איתן כבל: חברים, אני לא מצביע על הסעיף הזה עכשיו, ממילא אני צריך להתעסק עם השבב.

איתן כבל: אני אומר את הדבר הבא, ואני אומר את זה גם לחברי סמוטריץ.

איתן כבל: אני משתדל – לא תמיד אני מסכים עם הדרגים המקצועיים אבל אני לא רוצה לקבל החלטה שאין לה רבותה.

עבד אל חכים חאג' יחיא: לא מעשית.

עבד אל חכים חאג' יחיא: לא ניתן לבצע אותה.

איתן כבל: היא לא מעשית.

איתן כבל: אנחנו במקום כל כך ענייני, ואני יודע שבמקרה הזה אתה ענייני, מנקודת המבט שלי.

בצלאל סמוטריץ': הם לא ערוכים – הם לא ערוכים.

איתן כבל: מנקודת המבט שלי.

איתן כבל: אני מבקש כך.

איתן כבל: על הסעיף הזה אני לא מצביע.

איתן כבל: אתם תחזרו לדיון הבא והוא יתקיים – אני מדבר אתכם ממש, אפילו מצידי שבוע הבא אם זה מתאפשר.

איתן כבל: גברתי מבינה מה אני מכוון.

לאה ורון: אני מבינה מצוין, חשוב לי שחברי הכנסת יבינו.

איתן כבל: אני רוצה שאנחנו נבין את הדבר.

איתן כבל: אתם צריכים לבוא – ותכף אני אגיד את העניין של השבב, מה אני מצפה - אבל אני רוצה שאתם תבואו ותגידו את עמדתכם המקצועית, מהו הלוז הנדרש כדי שאנחנו נצביע עליו.

איתן כבל: זאת נקודה אחת.

איתן כבל: דבר שני שאני מבקש לדיון בנושא השבב – שמוליק, אני אומר את זה גם לך ולגם לאחרים.

איתן כבל: אני חושב שאנחנו עושים מסיפור השבב יותר ממה שהוא.

איתן כבל: אני לא נכנס עכשיו אם הוא כן מונע תאונות, לא מונע תאונות, אלא כסימון.

איתן כבל: אני לא מומחה, ולכן איך אומרים, קטונתי מלבוא ולקבוע התייחסות.

איתן כבל: יש כאן שתי נקודות מרכזיות, אתם כאנשי מקצוע של המדינה, שלנו – ואם תרצה תביאו אנשי מקצוע שלכם, אני לא מתווכח עם זה – אני רק רוצה להבהיר.

איתן כבל: יש טענה אחת מרכזית.

איתן כבל: שהחדרת שבב תת-עורי ולא באוזן, עלולה לפגום בתנובת החלב – לא צריך להגיב, אני לא מצפה עכשיו – העניין ברור לי, אני רוצה שאתם תבואו ותתנו תשובה מקצועית מלומדת, ואני מבקש אותה אפילו בכתב.

איתן כבל: אל תגיד לי אותה, אני יודע במשפט שאתה רוצה להגיד את העניין הזה.

איתן כבל: אני מבקש שאתם תבואו ותגידו את הדברים.

בצלאל סמוטריץ': למה במשפט?

בצלאל סמוטריץ': במילה.

איתן כבל: סמוטריץ, לא אומרים לפי גובה.

איתן כבל: במילה אתה יכול לסכם את הכול.

איתן כבל: אתה יכול באות, סמוטריץ.

עבד אל חכים חאג' יחיא: ביקשתם חוות דעת מקצועית ולא פוליטית.

איתן כבל: אמרתי – הזמן שנדרש לכם והעניין של פוגם או לא פוגם בריאותית והאם יש לזה השפעה על הערך.

איתן כבל: הרי ממילא אם זה לא פוגם, אז אין השפעה על הערך אבל אני לא רוצה, אני לא שמאי גמלים.

עבד אל חכים חאג' יחיא: וגם מה זה מוסיף?

עבד אל חכים חאג' יחיא: האם סימון בכלל בלי שבב יסתדר?

עבד אל חכים חאג' יחיא: בכלל, גם צריכים לתת תשובה על זה.

עבד אל חכים חאג' יחיא: לא כמה מזיק.

עבד אל חכים חאג' יחיא: אם אנחנו צריכים אותו בכלל כדי לזהות.

איתן כבל: כבר קיימנו את הדיון הזה, חאג' יחיא.

איתן כבל: אני רוצה להעלות להצבעה את הבקשה לדיון שהציג אותה חבר הכנסת דב חנין.

איתן כבל: אני מבקש להעלות להצבעה מי בעד הבקשה של דב חנין להעלות את הסעיף.

מרב תורג'מן: סעיף 1, ההגדרות, למעט ההגדרה של שבב.

איתן כבל: סעיף 1 הגדרות, לדיון מחדש, ירים את ידו.

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: ארבעה נגד, שלושה בעד.

איתן כבל: הבקשה הוסרה, הבקשה לא התקבלה.

קריאה: הייתה הסתייגות?

מרב תורג'מן: לא.

מרב תורג'מן: בקשה לדיון מחדש, רביזיה.

איתן כבל: תודה רבה לכם, היה דיון טוב, ענייני, מקצועי, ואנחנו ניפגש בהקדם.

איתן כבל: תודה רבה.